hotchpotch/miracl-hf-unified huggingface dataset:
ผีคนเป็น
ผีคนเป็น () ภาพยนตร์ไทยในปี พ.ศ. 2549 กำกับโดย มณฑล อารยางกูร
ไม่มีคน อย่าคิดว่า...ไม่มีใคร
เมย์ หญิงสาวที่มีอาชีพนักแสดงตัวประกอบ เธอมีความฝันว่าสักวันจะต้องเป็นนักแสดงเด่นดังมีชื่อเสียง วันหนึ่ง เมย์รับงานเป็นนักแสดงที่ได้รับบทเป็นติ่งให้กับการทำแผนประกอบคำรับสารภาพให้ตำรวจ ด้วยการแสดงที่สมจริง มีอารมณ์ร่วม และดูไม่น่าเบื่อ ทำให้เมย์เป็นที่สนใจ ชื่นชอบ ของนักข่าว และบางสิ่งที่ไม่อาจรู้ได้ว่ามันคืออะไร
จนในที่สุด เมย์ได้กลายมาเป็นนักแสดงที่มีชื่อเสียงจริง ๆ และได้รับทาบทามให้แสดงนำในเรื่อง "ผีคนเป็น" ซึ่งสร้างมาจากเรื่องจริง โดย เมย์ ต้องแสดงเป็น ติ่ง หญิงสาวที่มีอาชีพนักแสดงการทำแผนประกอบคำรับสารภาพต่าง ๆ ในคดีฆาตกรรม "มีน" อดีตนางสาวไทยที่ถูกฆ่าอย่างอำมหิต จนเป็นคดีสะเทือนขวัญ โดยมี หมอจรัล ผู้เป็นสามีและ คุณไฝ ตกเป็นผู้ต้องสงสัย และเธอจะต้องถูกผีของคุณมีนเข้าสิงด้วย ซึ่งระหว่างการถ่ายทำอยู่นั้น เธอได้ประสบกับเรื่องแปลก ๆ ทั้งที่เกิดขึ้นกับตัวเมย์เองจนควบคุมตัวไม่ได้ เรื่องมีอยู่ว่าคุณมีนที่อุ๋มแสดงนั้นซึ่งมีตัวตนจริงๆ เธอเป็นสาวประเภทสองและเธอเป็นนางรำ นอกจากนี้เธอยังเป็นแฟนคลับของเมย์อีกด้วยจนเธออยากทำศัลยกรรมบนใบหน้าเพื่อให้สวยเหมือนเมย์แต่เธอเสียชีวิตไปแล้วจากการทำศัลยกรรมบนใบหน้า หลังจากนั้นวิญญาณของเธอพยายามสิงร่างของเมย์หลายครั้ง ตลอดจนคนในกองถ่ายทั้งหมดก็ค่อย ๆ ตายไปทีละคน ๆ เพราะเป็นฝีมือของวิญญาณสาวประเภทสอง จนในที่สุดวิญญาณสาวประเภทสองสิ่งร่างของเมย์โดยสมบูรณ์แบบ "ผีคนเป็น" เป็นผลงานภาพยนตร์จากการกำกับของ มณฑล อารยางกูร จตากการผลิตของ อาวอง ซึ่งเป็นบริษัทในเครือของ อาร์.เอส. โปรโมชั่น
โดยระหว่างการถ่ายทำนั้น ซึ่งได้ถ่ายทำในสถานที่ ๆ เคยเกิดเหตุฆาตกรรมมาจริง ๆ ได้มีภาพแปลก ๆ ที่เชื่อว่าเป็นวิญญาณจริง ๆ ปรากฏขึ้นมาในภาพถ่ายต่าง ๆ จำนวนมาก ซึ่งได้ถูกนำมาขึ้นเครดิตในตอนท้ายด้วย
ภาพยนตร์ได้รับเสียงวิจารณ์ว่า น่ากลัว แต่เนื้อเรื่องค่อนข้างซับซ้อน เพราะเป็นการซ้อนเรื่อง 3 เรื่องเข้าไว้ด้วยกัน และบางเสียงก็ว่าไม่สนุก ดูไม่รู้เรื่องเลยก็มี
ชูชัย ลูกปัญจมา
ชูชัย ลูกปัญจมา เจ้าของฉายา จอมเตะยานเกราะ เป็นนักกีฬามวยไทยชาวไทย ซึ่งเป็นแชมป์รุ่นเวลเตอร์เวท ที่ได้รับการกล่าวถึงในสื่อประเทศญี่ปุ่นจนถึงปัจจุบัน เขาเคยพบกับคู่ชกรุ่นใหญ่อย่าง พิจิตร สิงห์เชื้อเพลิง รวมถึงเคยชกกับ พุฒ ล้อเหล็ก ในวันที่ 8 กุมภาพันธ์ พ.ศ. 2517 ที่สนามมวยเวทีลุมพินีที่ซึ่งชูชัยเป็นฝ่ายแพ้คะแนน
ในวันที่ 19 กรกฎาคม พ.ศ. 2518 ที่โครักกุเอ็น ฮอลล์ กรุงโตเกียว ชูชัยได้พบกับคู่ชก ทาดาชิ ซาวามูระ ซึ่งเป็นการแข่งขันที่เข้มข้นตั้งแต่ต้นจนจบการแข่งขันด้วยการเตะที่หนักหน่วง และซาวามูระก็เป็นฝ่ายถูกน็อคด้วยหมัดขวาจนทรุดฮวบลงสู่ผืนผ้าใบ ในช่วงวินาทีที่ 52 ของยกที่ 4 ซาวามูระได้รับการนำตัวออกไปโดยใช้เปล ซึ่งรุ่นน้ำหนักที่ชูชัยเข้าแข่งขันเป็นหลักคือรุ่นเวลเตอร์เวท ส่วนซาวามูระคือรุ่นไลท์เวท
ปัจจุบัน ชูชัยเป็นทหารบกที่รับราชการอยู่ที่จังหวัดฉะเชิงเทรา ซึ่งเป็นบ้านเกิดของเขาเอง
โวท่อม
(装甲騎兵ボトムズ Armored trooper votoms อาร์มเมอร์ท็อปเปอร์โวท่อม ) เป็นซีรีส์การ์ตูนหุ่นยนต์ที่สร้างโดยซันไรซ์โตเอะ ออกอากาศในปี ค.ศ 1983 และออกอากาศทุกวันศุกร์เวลา ( 17.55 - 18.25 นาฬิกา ) มีทั้งหมด 52 ตอน
เกิดเมื่อ 7 กรกฎาคม เป็นทหารของหน่วยเรด โรเซอร์ มียศเป็นจ่าโท ชั่วคราว ได้เข้าร่วมกับทหารของหน่วยเรด โรลเซอร์ ภายหลังได้เจอเบดดี้ วานินรา ทำให้เขาออกจากหน่วยเรด โรลเซอร์ และได้ต่อสู้กับหน่วยเรดโรลเซอร์
โรงเรียนพุทไธสง
โรงเรียนพุทไธสง เป็นโรงเรียนระดับอำเภอ สังกัดสำนักงานเขตพื้นที่การศึกษามัธยมศึกษา เขต 32 สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อวันที่ 17 พฤษภาคม 2493 มีเนื้อที่ 83 ไร่ 12 ตารางวา ตั้งอยู่เลขที่ 3 หมู่ 4 บ้านเตย ตำบลพุทไธสง อำเภอพุทไธสง จังหวัดบุรีรัมย์
โรงเรียนพุทไธสง เป็นโรงเรียนประจำอำเภอพุทไธสง สังกัดสำนักงานเขตพื้นที่การศึกษามัธยมศึกษา เขต 32 สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อวันที่ 17 พฤษภาคม 2493 โดยอาศัยศาลาการเปรียญวัดมณีจันทร์ หมู่ที่ 1 ตำบลมะเฟือง อำเภอพุทไธสง จังหวัดบุรีรัมย์ เป็นสถานที่เรียนชั่วคราว เปิดทำการสอนปีแรก เฉพาะชั้นมัธยมศึกษาปีที่ 1 ภาคเรียนที่ 1 จำนวน 1 ห้องเรียน นักเรียน 45 คน พอขึ้นภาคเรียนที่ 2 รับนักเรียนเพิ่มอีก 25 คน รวมเป็น 2 ห้องเรียน จำนวนนักเรียน 70 คน มีครู 2 คน คือ
รัชดาภิเษก
รัชดาภิเษก อาจหมายถึง
ปลาพริสเทลล่า
ปลาพริสเทลล่า (; ) เป็นปลาน้ำจืดขนาดเล็ก ชนิดหนึ่ง ในวงศ์ปลาคาราซิน (Characidae) จัดเป็นปลาเพียงชนิดเดียวเท่านั้นที่อยู่ในสกุล "Pristella"
มีลักษณะลำตัวสีน้ำตาลอ่อน ปลายครีบทุกครีบ ยกเว้นครีบอกมีสีดำ มีลักษณะเด่น คือ เป็นปลาที่มีตำตัวโปร่งแสง จนสามารถทองทะลุไปเห็นถึงอวัยวะภายในได้
มีขนาดโตเต็มที่ 4 เซนติเมตร อาศัยอยู่รวมกันเป็นฝูงในทวีปอเมริกาใต้ แถบประเทศเวเนซุเอลา, กายอานา, ซูรินาม, เฟรนช์เกียนา และตอนเหนือของบราซิล โดยเฉพาะในแหล่งน้ำที่มีค่าความเป็นกรดด่างต่ำกว่าความเป็นกลาง (-7 pH)
เป็นปลาที่ได้รับความนิยมอย่างมากในการเลี้ยงเป็นปลาสวยงาม ปัจจุบันมีการเพาะขยายพันธุ์ได้ในที่เลี้ยง โดยมีการพัฒนาสายพันธุ์ให้สีลำตัวให้แปลกไปจากธรรมชาติ เช่น สีขาวทอง แต่ก็ยังคงความโปร่งแสงอยู่
สมาชิกสภาผู้แทนราษฎรกรุงเทพมหานคร
กรุงเทพมหานคร มีเขตเลือกตั้งสมาชิกสภาผู้แทนราษฎร 33 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 33 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยขณะนั้นกรุงเทพมหานครยังถูกแบ่งเป็นจังหวัดพระนครและจังหวัดธนบุรี
ปี พ.ศ. 2514 จังหวัดพระนครกับจังหวัดธนบุรีรวมกันเป็น กรุงเทพมหานคร และมีการเลือกตั้งครั้งแรกใน พ.ศ. 2518 หรือสภาผู้แทนราษฎรไทย ชุดที่ 11 เป็นสมาชิกฯ ชุดแรกของกรุงเทพมหานคร
หลวงปู่สี สิริญาโณ
หลวงปู่สี สิริญาโณ ประธานสงฆ์ วัดป่าศรีมงคล ( วัดป่าบ้านเปือย ) อ. สำโรง จ. อุบลราชธานี .. ท่านเกิด เมื่อ วันที่ ๒๓ พ.ค. พ.ศ. ๒๔๖๗  .. วัน ๖ ( วันศุกร์ ) .. แรม ๖ คํ่า .. เดือน ๖  ( เดือน พฤษภาคม ) .. ปีชวด .. ชื่อ นามสกุล เดิม คือ ชื่อ  ศรี  นามสกุล  นามนาง   .. ท่านเป็นลูกศิษย์รุ่นแรก ของ พระโพธิญาณเถร ( ชา สุภทฺโท ) ปัจจุบันนับได้ว่าท่านเป็นผู้มีพรรษามากที่สุดในบรรดาศิษย์ของ พระโพธิญาณเถร ( ชา สุภทฺโท ) ที่ยังดำรงค์ธาตุขันธ์อยู่
หลวงปู่สี สิริญาโณ ได้อุปสมบท เป็นพระภิกษุ ที่ วัดป่าบ้านเปือย เมื่อ วันที่ ๑๙ กรกฎาคม ปี พ.ศ ๒๔๘๘ เวลา ๑๖.๒๐ น. ( ชื่อ พระ ศรี สิริญาโณ .. ต่อ มา เปลี่ยนเป็น พระ สี สิริญาโณ ) โดยมีพระครูศรีละสุนทร เป็นพระอุปัชฌาย์
ใน ประมาณ ปี พ.ศ. 2512 หลวงปู่สี ได้มีโอกาสมาพบกับ พระโพธิญาณเถร ( ชา สุภทฺโท ) ซึ่งการพบกันครั้งนั้น นับได้ว่าเป็นจุดเปลี่ยนครั้งสำคัญในชีวิต เนื่องจากได้มีโอกาสเรียนรู้ธรรมและการปฏิบัติกรรมฐานที่ถูกต้องจากหลวงพ่อชา โดยตรง จนกระทั่งหลวงพ่อชา ได้มอบหมายให้หลวงปู่สี ไปดูแล วัดสาขาของวัดหนองป่าพง ซึ่งก็คือ วัดป่าศรีมงคล นั่นเอง
หลวงปู่สี สิริญาโณ ประธานสงฆ์ วัดป่าศรีมงคล ( วัดป่าบ้านเปือย ) อ. สำโรง จ. อุบลราชธานี ท่านเป็นลูกศิษย์ของหลวงพ่อชา สุภัทโท วัดหนองป่าพง ก่อนที่ท่านจะได้เข้ามาขอฝากตัวเป็นศิษย์เพื่อศึกษาพระธรรมกับหลวงพ่อชานั้น หลวงปู่สีท่านได้เคยร่ำเรียนวิชชาการวิทยาคมต่าง ๆ มาแล้วหลายสายหลายด้าน เรียกได้ว่าก่อนหน้าที่ท่านจะได้พบกับหลวงพ่อชานั้น ท่านได้ศึกษาวิชชาอาคมมามากมายหลายศาสตร์แขนง แม้แต่การใช่พระคาถาปัดเป่ารักษาคนป่วยไข้ให้หายจากอาการป่วย ท่านก็ได้ร่ำเรียนมาจนแตกฉาน กระทั่งท่านได้มีบุญโอกาสมาเจอกับหลวงพ่อชา ใน ปี พ.ศ. 2512 ท่านถึงได้ตัดสินใจเป็นมั่นคงหนักแน่นที่จะละทิ้งในวิชาอาคมต่างๆที่เรียนมาทั้งหมดเพื่อที่จะนำตัวของท่านเข้าสู้การปฏิบัติธรรมเจริญความเพียรทางด้านวิปัสสนาให้ถ่องแท้แตกฉาน จากวันนั้นเป็นต้นมาท่านจึงได้อยู่ปฏิบัติกับหลวงพ่อชา จวบจนกระทั่งจนมาถึงวันหนึ่ง หลวงพ่อชา ผู้เป็นพระอาจารย์ได้มีดำริสั่งการ ให้ตัวท่านนั้นได้เดินทางไปดูแลวัดป่าในสาขาของวัดหนองป่าพง สาขาที่ 13 ณ วัดป่าศรีมงคล ( วัดป่าบ้านเปือย ) ต. โนนกาเล็น อ. สำโรง จ. อุบลราชธานี จนถึง ปัจจุบัน { พ.ศ. ๒๕๖๑ } นี้
ปัจจุบันหลวงปู่สี ท่านจำวัดอยู่ 3 แห่งคือ วัดภูตามุย วัดริมโขง อ.โขงเจียม จ. อุบลราชธานี และ วัดป่าศรีมงคล
สิริญานุสรณ์ 2
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 5 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การรับสมัครเลือกตั้งสมาชิกสภาผู้แทนราษฎร ซึ่งคณะกรรมการการเลือกตั้งประจำจังหวัดนครปฐม ได้จัดขึ้นที่กองอำนายการองค์พระปฐมเจดีย์ วัดพระปฐมเจดีย์ ตั้งแต่วันที่ 24-28 พฤษภาคม พ.ศ. 2554 โดยบริเวณดังกล่าว มีการนำรถติดตั้งหาเสียงของผู้สมัครจาก 2 พรรคใหญ่ คือพรรคประชาธิปัตย์ และพรรคเพื่อไทย ซึ่งในส่วนกองเชียร์ส่วนใหญ่จะเป็นจากพรรคเพื่อไทยที่เตรียมดอกไม้และมาลัยมาคล้องคอให้กับผู้สมัคร
เขตเลือกตั้งที่ 1 ประกอบด้วยอำเภอเมือง (เฉพาะเทศบาลนครปฐม, เทศบาลตำบลโพรงมะเดือ, ตำบลโพรงมะเดือ, ตำบลหนองดินแดง, ตำบลสนามจันทร์, ตำบลลำพยา, ตำบลหนองปากโลง, ตำบลนครปฐม, ตำบลบ่อพลับ, ตำบลพระประโทน, ตำบลห้วยจระเข้, ตำบลสระกะเทียม, ตำบลสวนป่าน, ตำบลวังตะกู)
เขตเลือกตั้งที่ 2 ประกอบด้วย อำเภอเมืองนครปฐม (เฉพาะตำบลบ้านยาง, ตำบลทัพหลวง, ตำบลหนองงูเหลือม, ตำบลตาก้อง, ตำบลมาบแค) และ อำเภอกำแพงแสน
เขตเลือกตั้งที่ 3 ประกอบด้วย อำเภอบางเลน, อำเภอดอนตูม และ อำเภอพุทธมณฑล
เขตเลือกตั้งที่ 4 ประกอบด้วย อำเภอเมืองนครปฐม (เฉพาะตำบลธรรมศาลา, ตำบลดอนยายหอม, ตำบลถนนขาด, ตำบลสามควายเผือก, ตำบลทุ่งน้อย, ตำบลวังเย็น และ ตำบลบางแขม) และ อำเภอนครชัยศรี
เขตเลือกตั้งที่ 5 ประกอบด้วย อำเภอสามพราน
อินดอร์ สเตเดียม หัวหมาก
อินดอร์ สเตเดียม หัวหมาก () เป็นสนามกีฬาในร่ม โดยใช้เป็นสนามสำรอง ตั้งอยู่ภายในสนามกีฬาหัวหมาก สร้างขึ้นเพื่อใช้ในการแข่งขันกีฬาต่าง ๆ ในระดับนานาชาติ เช่น มวยสากล, บาสเก็ตบอล, ฟุตซอล และ วอลเลย์บอล และใช้เป็นสนามสำหรับการแข่งขันฟุตซอลชิงแชมป์โลก 2012 ที่ กรุงเทพมหานครเป็นเจ้าภาพ
อินดอร์ สเตเดียม หัวหมาก เดิมมีชื่อว่า สนามกีฬากิตติขจร ตั้งตามนามสกุลของ จอมพลถนอม กิตติขจร นายกรัฐมนตรีในขณะนั้น สร้างขึ้นเพื่อรองรับการจัดการแข่งขันเอเชียนเกมส์ครั้งที่ 6 ที่ประเทศไทยเป็นเจ้าภาพ
เดิมความสามารถในการรองรับผู้เข้าชมภายในอาคารได้จำนวน 10,000 - 15,000 คน แต่ปัจจุบันได้มีการปรับปรุงอาคาร ทำให้ความสามารถในการรองรับผู้เข้าชม (อัฒจันทร์) ได้จำนวน 6,000 ที่นั่ง เพื่อรองรับการจัดการแข่งขันฟุตซอลชิงแชมป์โลก 2012 พื้นที่ตรงกลางอาคาร มีขนาดเส้นผ่านศูนย์กลาง 41 เมตร x 49.50 เมตร มีลักษณะเป็นรูปวงรี ปูพื้นด้วยไม้ปาเก้ ภายในเป็นสนามบาสเกตบอล
พระเทพโมลี (สำรอง คุณวุฑฺโฒ)
พระเทพโมลี (สำรอง คุณวุฑฺโฒ) อดีตเจ้าอาวาสวัดอโศการาม หมู่ 2 ซ.สุขาภิบาล 58 ถ.สุขุมวิท (กม.31) ต.ท้ายบ้าน อ.เมือง จ.สมุทรปราการ
พระเทพโมลี มีชาติกำเนิดในสกุล “อุตตรนคร” มีนามเดิมว่า “สำรอง” เกิดเมื่อวันที่ 10 กรกฎาคม พ.ศ. 2454 ตรงกับวันจันทร์ ขึ้น 15 ค่ำ เดือน 8 ปีกุน ณ ตำบลพระลับ อำเภอเมือง จังหวัดขอนแก่น โยมมารดาชื่อ “นิ่ม” มีบ้านเดิม อยู่ที่อำเภอหนองสองห้อง และเป็นญาติกับพระสุทธิธรรมรังสีคัมภีรเมทาจารย์(พระอาจารย์ลี ธมฺมธโร) โยมบิดาชื่อ “สี” ท่านเป็นบุตรคนที่ 4 ในพี่น้อง 10 คน
พระเทพโมลี (สำรอง คุณวุฑฺโฒ) ได้อุปสมบทที่วัดพุทธวิสัยยาราม (วัดท่าน้ำพอง) ปี พ.ศ. 2474 โดยมีพระครูแก้ว วัดพิชัยพัฒนา เป็นอุปัชฌาย์ พระครูสมุห์ค้ำ เป็นพระกรรมวาจารย์ พระครูบุญตา เป็นพระอนุสาวานาจารย์ สังกัดมหานิกาย ในปี พ.ศ. 2476 ท่านได้รับการญัตติใหม่เป็นธรรมยุติ โดยมี พระพรหมมุนี(ติสฺโส อ้วน) เจ้าอาวาสวัดบรมนิวาส เป็นพระอุปฌาย์ พระคุณธรรมฐิติญาณ เป็นพระกรรมวาจาจารย์ พระญาณดิลก(พิมพ์) เป็นพระอนุสาวนาจารย์ ได้รับฉายาว่า คุณวุฑฺโฒ และในปีนั้นเองท่านได้ตั้งใจศึกษาธรรมจนสอบได้ นักธรรมชั้นโท
ในปีต่อมาท่าน สอบได้เปรียญธรรมประโยค 3 และได้ย้ายมาพำนักอยู่ที่วัดบรมนิวาส กรุงเทพฯ และตั้งใจศึกษาธรรมจนในปี 2480 ท่านสอบได้เปรียญธรรม 5 เมื่อท่านสอบได้เปรียญธรรม 5 แล้ว จึงหันมาตั้งใจในแนวทางของการปฏิบัติ ท่านก็ได้ออกธุดงค์ไปกับหมู่สหธรรมิกเพื่อหาประสบการณ์
ในปี พ.ศ. 2482 ได้ไปจำวัดอยู่ที่วัดเจดีย์หลวง ทำหน้าที่เป็นครูสอนบาลีไวยากรณ์ ช่วยสนองงานท่านเจ้าคุณญาณดิลก ซึ่งในขณะนั้นท่านเจ้าคุณ ได้รับหน้าที่ดูแลคณะสงฆ์ฝ่ายธรรมยุตที่จังหวัด เชียงใหม่ และได้เป็นจังหวะดียิ่งที่ในช่วงเวลานั้น ท่านพระอาจารย์ มั่น ภูริทตฺโต ได้เดินทางผ่านมาพักที่วัดเจดีย์หลวง จึงได้มีโอกาส กราบนมัสการฟังธรรมและอบรมสมาธิกับพระอาจารย์มั่นบ้าง และเมื่อมีเวลาท่านก็จะท่องเที่ยวจาริกหาที่วิเวกปฏิบัติธรรม ตามป่าเขาทางภาคเหนือ เคยได้ไปพักอยู่กับ พระอาจารย์หนูและหลวงปู่แหวน สุจิณฺโณ
ในปี พ.ศ. 2485 คณะรัฐบาลของจอมพล ป พิบูลสงคราม มีความประสงค์จะให้ พระทั้งมหานิกายและธรรมยุติอยู่รวมกันเป็นคณะเดียวจึงได้สร้างวัดศรีมหาธาตุขึ้น โดยอาราธนา สมเด็จพระมหาวีรวงศ์(อ้วน ติสฺโส)ให้ไปเป็นเจ้าอาวาส ท่านจึงได้รับเลือกเป็นเลขานุการของสมเด็จรูปหนึ่ง และในปี 2505 ได้รับแต่งตั้งให้รักษาการเจ้าอาวาสวัดอโศการาม จวบจนปี พ.ศ 2509 ท่านจึงได้รับแต่งตั้งให้เป็นเจ้าอาวาสวัดอโศการาม
พระเทพโมลี (สำรอง คุณวุฑฺโฒ) ท่านได้ถึงแก่มรณภาพเมื่อวันที่ 22 สิงหาคม พ.ศ. 2543 ขณะอายุได้ 89 ปี พรรษาที่ 68ประวัติพระเทพโมลี
ม.เกมส์
ม.เกมส์ (More Game) เป็นรายการเกมโชว์ที่ออกอากาศทุกเย็นวันจันทร์ เวลา 17:30 - 18:00 น. ทางสถานีโทรทัศน์โมเดิร์นไนน์ (ช่อง 9)
ออร์แฟน เด็กนรก
ออร์แฟน เด็กนรก () ภาพยนตร์สัญชาติอเมริกัน ในปี ค.ศ. 2009
เคท โคลแมน และจอห์น สามีของเธอ ตกอยู่ในสภาวะจิตตกต่ำ เพราะลูกคนที่สามที่กำลังจะคลอดเสียชีวิตตั้งแต่อยู่ในครรภ์ โดยเฉพาะเคท เพราะเธอติดสุราอย่างรุนแรง และเกือบเป็นเหตุให้แม็กซ์ ลูกของทั้งคู่ต้องจมน้ำตาย นั่นทำให้เคทฝังใจมาตลอด แม้ทั้งคู่จะมี แดนนี่ ลูกชายคนโต และ แม็กซ์ ลูกสาวคนเล็กอยู่แล้ว แต่แม็กซ์ก็เป็นใบ้ ทำให้ทั้งคู่ไม่มีความสุขนัก จนกระทั่งคู่ได้ไปยังคอนแวนต์เด็กกำพร้า และได้พบกับเด็กผู้หญิงผิวขาว ผมดำคนหนึ่ง วัย 9 ขวบ ชื่อ เอสเธอร์ ที่มาจากรัสเซีย ทั้งคู่เกิดความประหลาดใจและประทับใจในตัวของเอสเธอร์นี้มาก และตกลงที่รับอุปการะเอสเธอร์
แต่เมื่อเอสเธอร์มาถึงแล้ว เคทสังเกตเห็นถึงความประหลาดของตัวเอสเธอร์ เธอพยายามบอกจอห์นแล้ว แต่จอห์นกลับไม่เชื่อดังนั้น เอสเธอร์พยายามผูกมิตรกับแม็กซ์ เพื่อใช้เธอเป็นเครื่องมือ ก่อนที่เอสเธอร์จะค่อย ๆ เปิดเผยความชั่วร้ายในตัวออกมา"Orphan" เป็นภาพยนตร์ในแนวจิตวิทยาระทึกขวัญ จากการกำกับ โดย เฮาเมต์ โคเลต-เซร์ญา ผู้กำกับฯชาวสเปน ที่เคยมีผลงานดีเยี่ยมมาแล้ว จาก "House of Wax" ในปี ค.ศ. 2005
ในเรื่องนี้ เป็นผลงานจากการหนึ่งในผู้อำนวยการสร้างของ ลีโอนาร์โด ดิ คาปริโอ นักแสดงชื่อดังชาวอเมริกัน โดยภาพยนตร์ถ่ายทำทั้งเรื่องในโทรอนโท แคนาดา ในตอนแรกทางผู้กำกับฯต้องการจะให้ฉากในเรื่องเป็นฤดูใบไม้ร่วง แต่ทว่าได้เกิดหิมะตกลงมาก่อนประมาณ 1 สัปดาห์ จึงเปลี่ยนให้เป็นฤดูหนาว เพราะเชื่อว่าจะสร้างบรรยายกาศของการถูกทอดทิ้งได้ดีกว่า
ในส่วนของนักแสดงที่เด่น ๆ คือ อาร์ยานา เอ็นจิเนียร์ นักแสดงเด็กวัย 6 ขวบ ที่เพิ่งแสดงกับเรื่องนี้ เป็นครั้งแรก กับบท แม็กซ์ ลูกสาวคนเล็กของครอบครัวที่เป็นใบ้ ขณะที่บทของ เอสเธอร์ รับบทโดย อิสซาเบล เฟอร์แมน นักแสดงเด็กอีกคนวัย 11 ขวบ ที่ถูกผู้สร้างต้องการเลือกเด็กผู้หญิงที่ภายนอกดูอ่อนหวานเหมือนนางฟ้า แต่ต้องร้ายกาจด้วย และยังต้องพูดด้วยสำเนียงต่างชาติ ขณะที่บทของ เคท ผู้เป็นแม่ ในตอนแรก อลิเซีย ซิลเวอร์สโตน ได้รับการทาบทามไป แต่ได้ปฏิเสธ จึงเป็น วีรา ฟาร์มิกา ที่เป็นที่รู้จักกันดีจากภาพยนตร์รางวัลออสการ์ เรี่อง "The Departed"
ภาพยนตร์ได้รับเสียงวิจารณ์ว่า นักแสดง แสดงได้ดี และกดดันความรู้สึกมาก ๆ อีกทั้งยังรู้สึกสะใจในบทภาพยนตร์ในตอนท้าย
คากูดะ
คากูดะ () เป็นเมืองในจังหวัดมิยางิ ประเทศญี่ปุ่น ก่อตั้งขึ้นเมื่อเดือนตุลาคม ค.ศ. 1958 มีจำนวนประชากร 31,905 คน ในปี ค.ศ. 2010
แขวงบางขุนเทียน
แขวงบางขุนเทียน เป็นท้องที่การปกครองแห่งหนึ่งของเขตจอมทอง กรุงเทพมหานคร สภาพโดยทั่วไปเป็นที่อยู่อาศัย
แขวงบางขุนเทียนมีอาณาเขตติดต่อกับเขตการปกครองข้างเคียงดังนี้
ถนนสายหลักในพื้นที่แขวงบางขุนเทียน ได้แก่
ถนนสายรองในพื้นที่แขวงบางขุนเทียน ได้แก่
ชื่อสามัญ
ชื่อสามัญ () หมายถึง ชื่อที่เรียกกันทั่วไปในการอนุกรมวิธานสิ่งมีชีวิต ใช้ชื่ออาจให้ชื่อตามลักษณะรูปร่างของสิ่งมีชีวิตชนิดนั้น ๆ เช่น ต้นแปรงขวด, ว่านหางจระเข้ หรืออาจเรียกชื่อตามถิ่นกำเนิด เช่น ผักตบชวา, มันฝรั่ง หรืออาจเรียกตามชื่อที่อยู่ เช่น ดาวทะเล, ทากบก นอกจากนี้ในแต่ละถิ่นยังเรียกชื่อต่างกันเช่น แมลงปอ ภาคใต้เรียกว่า "แมงพี้" ภาคเหนือเรียก "แมงกะบี้" เป็นต้น
ซึ่งชื่อสามัญอาจจะซ้ำซ้อนกันได้ จึงเป็นที่มาของการตั้งชื่อวิทยาศาสตร์ เพื่อระบุให้ถูกต้อง
น็อคเอาท์ ซีพีเฟรชมาร์ท
น็อคเอาท์ ซีพีเฟรชมาร์ท (ชื่อจริง: ธรรมนูญ นิยมตรง; ชื่อเล่น: นูน, เตี้ย; เกิด 20 กันยายน พ.ศ. 2533; ที่ ตำบลนอกเมือง อำเภอเมืองสุรินทร์ จังหวัดสุรินทร์) เป็นบุตรชายคนโตของ จ.ส.ต.ธรรมเนียม และนางสม นิยมตรง
น็อคเอาท์ จบการศึกษาด้านช่างก่อสร้าง จากมหาวิทยาลัยราชภัฏสุรินทร์ เดิมเป็นนักมวยไทย และก่อนชกมวยไทยเคยชกมวยสากลสมัครเล่นรวมถึงมวยไทยสมัครเล่นมาก่อนในระดับเยาวชน เมื่อชกมวยไทยใช้ชื่อว่า "นิวลูกรัก ศ.กัตติกา" หรือ "นิวลูกรัก เอ็กซิดิคอลยิม" หรือ "นิวลูกรัก ปกรณ์พรสุรินทร์" เป็นนักมวยที่มีน้ำหนักหมัดหนัก มีสถิติการชนะน็อคเอาท์อย่างมาก เมื่อหันมาชกมวยสากลอาชีพ ทาง วิรัตน์ วชิรรัตนวงศ์ ผู้จัดการจึงตั้งชื่อใหม่ให้ว่า "น็อคเอาท์"
น็อคเอาท์ มีโอกาสได้ชิงแชมป์โลก (เฉพาะกาล) ในรุ่นมินิมั่มเวท (105 ปอนด์) ของสมาคมมวยโลก (WBA) โดยชิงแชมป์โลกขึ้นกับ คาร์ลอส บุยตราโก นักมวยชาวนิการากัว ที่เวทีมวยชั่วคราว ศาลากลางจังหวัดอุบลราชธานี เมื่อวันที่ 1 ตุลาคม พ.ศ. 2557 ผลการชกน็อคเอาท์เป็นฝ่ายชนะคะแนนไปอย่างเอกฉันท์ ด้วยคะแนน 115-113 ทั้ง 3 เสียง แม้จะมีแผลแตกที่เหนือคิ้วขวา และใบหน้าที่บวมปูดจากหมัดของบุยตราโกก็ตาม เมื่อได้แชมป์โลกเฉพาะกาล น็อคเอาท์ป้องกันแชมป์ไว้ได้ 3 ครั้ง โดยครั้งสุดท้ายเป็นการป้องกันกับคาร์ลอส บุยตราโก คู่ปรับเก่า ต่อมาในวันที่ 29 มิถุนายน พ.ศ. 2559 จึงได้มีโอกาสชิงแชมป์โลกตัวจริง เนื่องจากเฮกกี บัดเลอร์ แชมป์โลกชาวแอฟริกาใต้ถูกเลื่อนให้เป็นซูเปอร์แชมป์ โดยชิงกับ ไบรอน โรฮาส นักมวยชาวนิการากัวเช่นเดียวกับบุยตราโก การชกน็อคเอาท์เป็นฝ่ายชนะคะแนนไป ที่ลานหน้าศาลากลางจังหวัดศรีสะเกษ
กิรุกาเมช
กิรุกาเมช(; )
เป็นวงดนตรีแนวร็อควิชวลเคของญี่ปุ่นก่อตั้งขึ้นในปีค.ศ.2003แต่เริ่มมีผลงานในเดือนมีนาคมปีค.ศ.2004
คอนเซปของวงคือ"จิตวิญญาณของลูกผู้ชาย"
ซึ่งชื่อวงนั้นในภาษาอังกฤษไม่ได้เขียนว่าgilgameshแต่เขียนอีกแบบว่าgirugamesh
แต่บางครั้งก็อาจเขียนเป็นgirugämesh ซึ่งชื่อวงในภาษาญี่ปุ่นออกเสียงว่า"กิรุกาเมชชู"
และต่อมาได้ชักชวนเรียว(กลอง)ซึ่งในขณะนั้นมีอายุเพียง14ปีและซาโตชิ(ร้องนำ)ได้ถูกชักชวนจากนี่(มือกีต้าร์)ให้เข้าร่วมวง จนกระทั่งในปีค.ศ.2004วงก็เริ่มเดินหน้า
และได้ออกวางจำหน่ายซิงเกิลแรกของพวกเขาในชื่อเพลง"Kaisen Sengen"ซึ่งติดอันดับชาร์ตเพลงอินดี้ของโอริกอตชาร์ต
และในปีค.ศ.2005กิรุกาเมชก็ได้ออกทัวส์คอนเสิร์ตไปทั่วประเทศ
ซึ่งดีวีดีดังกล่าวก็ได้บันทึกวีดีโอภาพเบื้องหลังทัวส์คอนเสิร์ตไว้ด้วย
และในเดือนธันวาคมปีเดียวกันก็ได้ปล่อยผลงานอัลบั้มเต็มอัลบั้มแรกในชื่อ"Girugamesh"
ซึ่งเป็นการออกทัวส์คอนเสิร์ตในยุโรปเป็นครั้งแรกซึ่งประเทศที่ออกทัวส์คือ เยอรมัน ฝรั่งเศส อังกฤษ สวีเดน และฟินแลนด์
และต่อมาในระหว่าง"Shining Tour'08"กิรุกาเมชก็ได้มีโอกาสไปร่วมแสดงในเทศกาลดนตรี"Wacken Open Air"ที่ประเทศเยอรมันอีกด้วย
ในเดือนพฤศจิกายนปีเดียวกัน กิรุกาเมชได้ออกวางจำหน่ายอัลบั้มเต็มในชื่อว่า"Music"และได้ปล่อยไลฟ์ดีวีดี "Crazy Tour 2009" ในเดือนมิถุนายนปี2009
ต่อมาก็ได้วางจำหน่ายซิงเกิลAlive,Border,Crying Rainและในปี2010อัลบั้มที่สี่ของพวกเขาในชื่อ"Now"
ในเดือนกรกฎาคมปีเดียวกันก็ได้วางจำหน่ายซิงเกิลที่มีชื่อว่า"Color"และซิงเกิล"Inochi no Ki"ในเดือนตุลาคม
ซึ่งหลังจากวางจำหน่ายอัลบั้มดังกล่าวในเวอร์ชันยุโรป กิรุกาเมชก็ได้เข้าร่วมแสดงคอนเสิร์ตในงาน"Anime Boston"อีกด้วย
และวันที่20เดือนเมษายนในปีดังกล่าว เกิดแผ่นดินไหวใหญ่ในญี่ปุ่น กิรุกาเมชจึงได้ปล่อยซิงเกิลให้กำลังใจเพื่อส่งถึงผู้ประสบภัย
โดยมีสองเวอร์ชันคือภาษาญี่ปุ่นและภาษาอังกฤษ
เกิดวันที่13เดือนตุลาคม กรุ๊ปเลือดโอ
บ้านเรียน
บ้านเรียน () คือระบบการศึกษาซึ่งจัดการโดยครอบครัว หรือกลุ่มของครอบครัว โดยไม่ได้พึ่งพาระบบการศึกษากระแสหลัก เช่นโรงเรียน หรือระบบการศึกษาของรัฐ โดยครอบครัวหรือชุมชนเป็นผู้จัดการศึกษาตามปรัชญาความเชื่อของตนหรือของชุมชนแตกต่างกันไป ซึ่งในปัจจุบันในประเทศไทยการจัดการศึกษาในรูปแบบนี้ได้รับการรับรองตามบทบัญญัติแห่งพระราชบัญญัติการศึกษาแห่งชาติ พ.ศ. 2542 เป็นต้นมา
มุก (วงดนตรีญี่ปุ่น)
มุก (; ) เป็นวงดนตรีแนวร็อควิชวลเคของญี่ปุ่น ก่อตั้งในปี1997โดยทัตสึโร่(ร้องนำ)มิยะ(กีต้าร์)ซาโตจิ(กลอง)และฮิโระ(มือเบสอดีตสมาชิก)
โดยชื่อวงมาจากตัวละครจากรายการโทรทัศน์สำหรับเด็กของญี่ปุ่นที่มีชื่อว่า" Gachapin Hirake! Ponkikki"ทางช่องฟูจิทีวี ชื่อวงนั้นบางครั้งเรียกอีกอย่างว่า"69"ซึ่งพ้องเสียง"มุคุ"ในภาษาญี่ปุ่น
MUCCก่อตั้งในปี1997โดยมิยะ ทัตสิโร่ ซาโตจิและฮิโระ(อดีตมือเบส)โดยเริ่มจากการโคฟเวอร์(เล่นดนตรีเลียนแบบเพลงของศิลปินที่ชื่นชอบ)
โดยตอนนั้นได้โคฟเวอร์วงThe Blue HeartsและGlay 
ต่อมาในปี1999ฮิโระได้ลาออกจากวง และยุคเคซึ่งเป็นเพื่อนสมัยเด็กของมิยะ ก็ได้เข้าร่วมวงในตำแหน่งมือเบส
ในเดือนธันวาคม MUCCก็ได้ออกEPชื่อว่า"Antique"และอัลบั้มแรกในชื่อ"Tsūzetsu"(สึเซตสึ)ในเดือนมกราคมปี2002
และในปี2002,พวกเขาก็ได้เซ็นสัญญากับค่าย"Shu"ซึ่งเป็นค่ายเล็กที่อยู่ในสังกัดของค่ายใหญ่" Danger Crue"และได้ออกอัลบั้มที่สองในชื่อ"Hōmura Uta"(โฮวมุระ อุตะ)
MUCCเริ่มเดบิวช์ในยุโรปในเดือนสิงหาคมปี2005และได้เข้าร่วมเทศกาลดนตรี"Wacken Open Air"ของประเทศเยอรมันและในปีต่อมาได้เข้าร่วมแสดงในงาน"Otakon"ของประเทศอังกฤษ
จากนั้นในปี2007MUCCก็ได้กลับมาแสดงในอังกฤษอีกครั้งในงานเทศกาลดนตรี"JRock Revolution Festival"
MUCCเริ่มต้นปี2010ด้วยคอนเสิร์ตในเดือนกุมภาพันธ์ที่ NHK HALLและในคอนเสิร์ตดังกล่าว
พวกเขาได้ประกาศกำหนดออกวางจำหน่ายอัลบั้มใหม่ในชื่อ"Karma"ในเดือนตุลาคมปีเดียวกัน ซึ่งอัลบั้มดังกล่าวเป็นการผสมผสานระหว่างดนตรีแดนท์,ดิสโก้
กับเพลงฮาร์ดร็อคและเมทัลที่เป็นแนวเพลงของวงมาก่อนอยู่แล้ว
ในเดือนพฤษภาคมปี2011 ในไลฟ์คอนเสิร์ต"Mucc History Gigs 97～11"ที่บุโดกัน MUCCก็ได้ประกาศย้ายสังกัดไปอยู่กับค่าย"Sony Music Associated Records"
และได้วางจำหน่ายซิงเกิล"Akatsuki"ทั้งในคอนเสิร์ตและดิจิตอลดาวน์โหลด ซึ่งรายได้ทั้งหมดบริจาคให้ผู้ประสบภัยแผ่นดินไหวใหญ่และสึนามิในโทโฮคุ
ต่อมาในเดือนมิถุนายน พวกเขาได้ออกซิงเกิล"Nirvana"ซึ่งใช้เป็นเพลงOPประกอบการ์ตูนอนิเมะเรื่อง"Inu x Boku SS"หลังจากที่ก่อนหน้านี้ซิงเกิล"Chain Ring"
และ"Yakusoku"ก็เคยได้ใช้ประกอบในการ์ตูนอนิเมะมาก่อนแล้ว
เกิดวันที่21สิงหาคม กรุ๊ปเลือดเอ
ร่วมกับ ฮิโรโตะ(มือกีต้าร์วงอลิสไนน์),มิสึกิ(มือกีต้าร์วงSadie),Dunch(มือเบสวงJealkb)และเคนโซ(มือกลองวงAyabie)อีกด้วย
เกิดวันที่26กรกฎาคม กรุ๊ปเลือดโอ
เกิดวันที่5กันยายน กรุ๊ปเลือดเอ
เกิดวันที่12สิงหาคม กรุ๊ปเลือดเอ
หอยสังข์มะระ
หอยสังข์มะระ (; ) เป็นหอยฝาเดียวจำพวกหอยสังข์ จัดอยู่ในวงศ์หอยหนาม
เป็นหอยฝาเดียวขนาดกลางที่มีเปลือกหนา ด้านปากมีหนามยื่นยาวออกไปและมีร่องลึก บนเปลือกมีหนามจำนวน 3 แถว เรียงตัวตามความยาว หนามแต่ละอันพับเป็นราง ปลายไม่แหลมและไม่แผ่แบน โดยแถวที่อยู่ขอบด้านนอกมีแง่ยื่นออกไปทางด้านข้างมากกว่าแถวอื่น ช่องเปิดปากกว้าง ความยาวเปลือกประมาณ 25 เซนติเมตร พื้นผิวเปลือกสีขาว พบอาศัยอยู่ตามแนวปะการัง ใต้เขตน้ำขึ้น-น้ำลง
พบกระจายพันธุ์อย่างกว้างขวางในเขตอินโด-แปซิฟิก และพบถึงยังแอฟริกาใต้, ทะเลแดง, อ่าวโอมาน, มอริเชียส, อ่าวไทย, โปลินีเซีย, ตอนใต้ของญี่ปุ่น, นิวแคลิโดเนีย และรัฐควีนส์แลนด์ ในออสเตรเลีย
เป็นหอยที่นิยมนำเนื้อมารับประทาน และเปลือกใช้ในการทำเครื่องประดับเพื่อความสวยงาม
หอย
หอย เป็นชื่อสามัญในภาษาไทยของสัตว์ไม่มีกระดูกสันหลังในไฟลัมมอลลัสกา (Mollusca) อาศัยอยู่ได้ทั้งบนบกและในน้ำ มีจุดเด่น คือ มีเปลือกที่เป็นแคลเซียมแข็ง ใช้ห่อหุ้มลำตัว โดยปกติแล้ว สามารถแบ่งออกได้เป็น 2 หรือ 3 จำพวกใหญ่ ๆ คือแต่ก็ยังมีสัตว์อีกบางจำพวก ที่ถูกเรียกว่า หอย อีกเช่นกัน ได้แก่ หอยงาช้าง (Scaphopoda), หอยงวงช้าง (Cephalopoda) หรือแม้แต่สัตว์ที่ไม่ได้อยู่ในไฟลัมมอลลัสกาบางประเภท ก็เรียกว่า หอย เช่นกัน เช่น หอยเม่น ที่อยู่ในไฟลัมอิคีเนอเดอร์เมอเทอ (Echinodermata), หอยปากเป็ด ที่อยู่ในไฟลัมบราคิโอโพดา (Brachiopoda) เป็นต้น
หอย ถือเป็นสัตว์ที่กำเนิดมาจากตั้งแต่ยุคก่อนประวัติศาสตร์ ถือเป็นสัตว์ที่ไม่มีกระดูกสันหลังที่หลากหลายมากที่สุดรองจากแมลง ปัจจุบันนี้พบแล้วไม่ต่ำกว่า 80,000 ชนิด มีการพิสูจน์พบว่าเปลือกหอยสามารถคงรูปร่างอยู่ได้นานถึง 75 ล้านปี ในปัจจุบันมนุษย์ได้นำหอยมาใช้ในการศึกษาทั้งทางวิทยาศาสตร์, ภูมิศาสตร์, ประวัติศาสตร์ และโบราณคดี เช่น ลวดลายของหม้อไหบ้านเชียงก็เชื่อว่าที่มาหรือแรงบันดาลใจจากก้นหอยโขงน้ำจืด หรือหอยขม เป็นต้น เป็นสัตว์ที่มนุษย์โดยปกติแล้วใช้เนื้อมารับประทานเป็นอาหาร และใช้เปลือกในการใช้ประโยชน์ต่าง ๆ โดยศาสตร์ที่ศึกษาเฉพาะทางด้านหอย เรียกว่า สังขวิทยา
โดยคำว่า "หอย" ในภาษาไทย สันนิษฐานว่าอาจเพี้ยนมาจากคำว่า "ไห่" (海) ในภาษากวางตุ้ง ซึ่งแปลว่า "ทะเล" เนื่องจากเป็นสัตว์มีความเกี่ยวโยงกับท้องทะเล
กองกำลังป้องกันตนเองภาคพื้นดินญี่ปุ่น
กองกำลังป้องกันตนเองภาคพื้นดินญี่ปุ่น ( คำย่อ: JGSDF ) เป็นหนึ่งในสามเหล่าทัพ ของประเทศญี่ปุ่น ดำเนินการบรรเทาทุกข์และพิทักษ์ผลประโยชน์ของประเทศญี่ปุ่น มาตั้งแต่ ค.ศ. 1954 สืบต่อจาก กองทัพบกจักรวรรดิญี่ปุ่น ซึ่งถูกยุบไปจากการที่ญี่ปุ่นแพ้สงครามโลกครั้งที่สอง
กองกำลังป้องกันตนเองภาคพื้นดินญี่ปุ่น ได้แบ่งการบริหารจัดการกำลังพล ออกเป็น 5 หน่วย ประจำการในแต่ละภูมิภาค คือรถหุ้มเกราะลำเลียง
อากาศยาน
อากาศยานของกองกํ่าลังป้องกันตนเองทางบกมีทั้งสิ้น 497ลำ.
วงจรปิด (ภาพยนตร์)
วงจรปิด () เป็นภาพยนตร์ไทยแนวสยองขวัญ โดยมีโครงเรื่องเกี่ยวกับผีและความกลัวที่มาจากกล้องวงจรปิด ถ่ายทอดผ่านภาพยนตร์สั้น 3 เรื่อง ได้แก่ ""มรดกผี"" กำกับภาพยนตร์โดย ทิวา เมยไธสง ""สวรรค์ชั้น 11"" และ ""นรกชั้น 8"" กำกับภาพยนตร์โดย ยุทธเลิศ สิปปภาค กำหนดฉายวันที่ 12 กรกฎาคม พ.ศ. 2555 และมีการจัดฉายรอบสื่อมวลชนเมื่อวันที่ 10 กรกฎาคม พ.ศ. 2555 ณ โรงภาพยนตร์เอสเอฟเอ็กซ์ ซีเนมา ศูนย์การค้าเซ็นทรัลพลาซา พระราม 9 ภาพยนตร์เรื่องนี้ได้รับเรตติ้ง "น 18+" (ภาพยนตร์ที่เหมาะสมกับผู้ที่อายุตั้งแต่ 18 ขึ้นไป)
ยุทธเลิศ สิปปภาค เคยสร้างภาพยนตร์ชุด บุปผาราตรี จนเป็นที่ลือลั่นมาแล้ว และสร้างเอกลักษณ์ของหนังแนวสยองขวัญในสไตล์ของเขา โดยสอดแทรกมุขตลกได้อย่างจับใจ ต่อมาเมื่อเข้าร่วมงานกับพระนครฟิลม์ จึงมีความคิดที่จะสร้างภาพยนตร์แนวนี้อีกครั้งหนึ่ง โดยนำเสนอมุมมองที่แปลกไปจากเดิม อันเริ่มจากประสบการณ์ที่มีความสนใจเรื่องของผีในกล้องวงจรปิด เสมือนเป็นวิญญาณที่ยังวนเวียนได้อย่างเด่นชัด เพราะผีในกล้องวงจรปิดนั้นเกิดขึ้นได้หลายที่ ปัญหาอยู่ที่ว่าถ้าสร้างภาพยนตร์เรื่องหนึ่งโดยผ่านกล้องวงจรปิดจะสร้างความหลอกหลอนเพียงที่เดียวหรือห้องเดียว จึงแบ่งการดำเนินเรื่องเป็น 3 เรื่องย่อยผ่านสถานที่ 3 แห่ง คือ บ้าน อพาร์ทเม้นท์ และ ร้านสะดวกซื้อ แล้วเริ่มทำงานจากข้อจำกัดนั้น
ภาพยนตร์เรื่อง วงจรปิด ใช้วิธีการถ่ายทำในลักษณะเลียนแบบกล้องวงจรปิด เหมือนกับผู้ชมได้สัมผัสผ่านกล้องวงจรปิด และการถ่ายทำในทุกๆ ตอนของเรื่องจะไม่สามารถย้ายโลเกชั่นได้ นับเป็นความแปลกใหม่อย่างหนึ่งที่ยังไม่มีใครทำแบบนี้มาก่อนในวงการภาพยนตร์ไทย
เรื่องราวของฝาแฝดสาว "จันทร์" กับ "จ้าว" ซึ่งอาศัยในบ้านเด็กกำพร้า แต่ว่าวันหนึ่งมีจดหมายมาบอกกับทั้งคู่ว่าแท้จริงแล้วเป็นทายาทของคุณปู่ซึ่งร่ำรวยมหาศาลจึงเดินทางมารับมรดก โดยมีข้อแม้ว่าจะต้องอยู่ในคฤหาสน์ของคุณปู่กับศพของคุณปู่ให้ครบ 3 วัน ขณะเดียวกันได้พบกับ "ปรีชา" นายตำรวจหนุ่มนอกเครื่องแบบที่มาสืบคดีการตายของคุณปู่ และพฤติกรรมแปลก ๆ ของคนในบ้านอย่าง นายใบ้ ป้าสา ทนายประจำตัวคุณปู่ เหตุการณ์ประหลาดก็เกิดขึ้นนับแต่คืนแรกและขมวดปมสู่จุดสยองในคืนส่งท้าย
การนำเสนอในตอนนี้ มีลักษณะเป็นหนังเงียบที่เหมือนรับชมผ่านกล้องวงจรปิด โดยบทสนทนาจะปรากฏตัวหนังสือบนพื้นจอสีดำหลังจากนักแสดงพูดบทสนทนานั้นจบในช็อต ซึ่งไม่ได้ยินเสียง
เรื่องราวของ "จิ๊ก" เด็กสาวที่เพิ่งทำเรื่องไม่ค่อยดีนักกับเพื่อนมาแล้ว พ่อขอร้องแกมบังคับให้จิ๊กมาเฝ้าร้านสะดวกซื้อของครอบครัว ซึ่งก่อนหน้านี้มีพนักงานตายในร้านมาแล้ว 4 คน พร้อมกันนั้นเพื่อนสนิทอย่าง "หนู" ซึ่งเพิ่งผิดหวังจากความรักกับ "แม็ค" ก็มาฆ่าตัวตายไปต่อหน้าต่อตา และไม่หยุดอยู่แค่นั้นแต่กลับคืบคลานใกล้จิ๊กเข้ามาทุกที
เรื่องของหญิงสาวปริศนาถูกฆาตกรรมในลิฟท์ที่อพาร์ทเม้นท์แห่งหนึ่ง แล้วหลังจากนั้นจึงแก้แค้นด้วยการฆาตกรรมผู้ชายทุกคนที่ใช้ลิฟท์ตัวนี้แล้วมาจอดที่ "ชั้น 8" ซึ่งเป็นชั้นที่ถูกฆ่าตาย ผู้คนที่อาศัยอยู่ในนั้นจำใจโดยสารลิฟท์ด้วยความหวาดผวา
นักแสดงจากเรื่อง วงจรปิด แบ่งตามตอนต่างๆ จำนวน 3 ตอน
ปลาจีน
ปลาจีน เป็นชื่อสามัญของปลาเศรษฐกิจใช้ในการบริโภคกัน 3 ชนิด ซึ่งล้วนแต่เป็นปลาในวงศ์ปลาตะเพียน (Cyprinidae) ทั้งนั้น ซึ่งเป็นปลาที่นำเข้ามาจากประเทศจีน ตั้งแต่ก่อนปี พ.ศ. 2500 โดยเป็นปลาที่มีรูปร่าง ลักษณะคล้ายคลึงกัน ได้แก่โดยทั้งหมดเป็นปลากินพืช นิยมเลี้ยงกันในบ่อดิน โดยปลาไม่อาจจะแพร่พันธุ์ได้ในธรรมชาติ ต้องทำการฉีดฮอร์โมนผสมเทียม ซึ่งปลาจีนมีการทดลองเลี้ยงครั้งแรก ทั้ง 3 ชนิด โดย หลวงสุวรรณวาจกกสิกิจ (ทองดี เรศานนท์) ภายในมหาวิทยาลัยเกษตรศาสตร์
และปลาจีน อาจรวมไปถึง ปลาไน ("Cyprinus carpio") ด้วยก็ได้
ในเอเชียตะวันออก เช่น จีน, ญี่ปุ่น, เกาหลี มีการเลี้ยงปลาเหล่านี้ในนาข้าว เพื่อให้กินวัชพืชในนาข้าว และเมื่อปลาได้ขนาด ก็จะถูกจับขึ้นมาบริโภค
พีเอเวิกส์
บรรษัทพีเอเวิกส์ (; ) หรือย่อมาจาก พรอเกรสซีฟแอนิเมชันเวิกส์ (Progressive Animation Works) เป็นห้องศิลป์ผลิตอนิเมะซึ่งตั้งขึ้นเมื่อวันที่ 10 พฤศจิกายน 2543 และมีสำนักงานแห่งใหญ่อยู่ในเมืองนันโตะ จังหวัดโทยามะ ประเทศญี่ปุ่น ใช้เป็นที่วาดอนิเมะและถ่ายภาพดิจิทัล กับทั้งมีสำนักงานสาขาอยู่ในกรุงโตเกียว ใช้เป็นที่ผลิตและกำกับอนิเมะ
เค็นจิ โฮริกาวะ () ประธานและผู้ก่อตั้งบรรษัทนั้น ครั้งหนึ่งเคยทำงานให้แก่ทัตสึโนโกะพรอดักชัน (Tatsunoko Production) พรอดักชันไอจี (Production I.G) และบีเทรน (Bee Train) บรรษัทพีเอเวิกส์จึงร่วมผลิตอนิเมะกับพรอดักชันไอจีและบีเทรนอยู่หลายครั้ง และนอกจากผลงานหลักที่เป็นอนิเมะแล้ว พีเอกเวิกส์ยังผลิตภาพเคลื่อนไหวสำหรับวิดีโอเกมด้วย
ผลงานอนิเมะเรื่องแรกของพีเอเวิกส์ คือ "ทรูเทียส์ (True Tears) " ซึ่งเริ่มออกอากศตั้งแต่เดือนมกราคม 2551
Conversion rate
ในการตลาดอินเทอร์เน็ต, conversion rate เป็นอัตราส่วนของการเข้าชมเนื้อหาในเว็บไซต์ที่กลายเป็นการกระทำใดๆก็ตามที่ผู้ทำสถิติกำลังสนใจ เช่น โอกาสในการขาย, การลงชื่อสมัคร, การกรอกแบบสอบถาม หรือการติดต่อเจ้าหน้าที่ เป็นต้น
เมื่อ "Number of Goal Achievements" คือจำนวนของผลที่ประสบความสำเร็จตามเป้าหมาย "Visits" คือปริมาณการเยี่ยมชม
การแปลงที่ประสบความสำเร็จตามเป้าหมายอาจได้รับการตีความแตกต่างกันไปตามแต่ละบุคคลไม่ว่าจะเป็น นักการตลาด, ผู้ลงโฆษณา หรือผู้สร้างเนื้อหา ยกตัวอย่างเช่น ในการค้าปลีกออนไลน์ การแปลงที่ประสบความสำเร็จอาจเป็นการขายสินค้าที่ได้จากการคลิกที่ป้ายโฆษณา แต่สำหรับผู้สร้างเนื้อหาการแปลงที่ประสบความสำเร็จอาจเป็นการสมัครสมาชิก, การรับข่าว, การดาวน์โหลดซอฟต์แวร์ หรือกิจกรรมอื่นๆที่เกิดขึ้นจากการร้องขอจากผู้สร้างเนื้อหาเพื่อให้ผู้เยี่ยมชมกระทำ เป็นต้น
จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 3 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตเลือกตั้งที่ 1 ประกอบด้วย อำเภอเมือง (ยกเว้น ตำบลย่านยาว, ตำบลคลองคะเชนทร์, ตำบลโรงช้าง และ ตำบลเมืองเก่า), อำเภอวังทรายพูน, อำเภอสากเหล็ก, อำเภอทับคล้อ
เขตเลือกตั้งที่ 2 ประกอบด้วยอำเภอตะพานหิน (เฉพาะตำบลวังสำโรง, ตำบลทับหมัน, ตำบลวังหว้า, ตำบลห้วยเกตุ, ตำบลคลองคูณ, ตำบลตะพานหิน), อำเภอวชิรบารมี , อำเภอสามง่าม, อำเภอโพธิ์ประทับช้าง, ตะพานหิน และ อำเภอเมือง (เฉพาะ ตำบลย่านยาว, ตำบลคลองคะเชนทร์, ตำบลโรงช้าง และ ตำบลเมืองเก่า)
เขตเลือกตั้งที่ 3 ประกอบด้วยอำเภอตะพานหิน (ยกเว้นตำบลวังสำโรง, ตำบลทับหมัน, ตำบลวังหว้า, ตำบลห้วยเกตุ, ตำบลคลองคูณ, ตำบลตะพานหิน), อำเภอบึงนาราง, อำเภอโพทะเล, อำเภอบางมูลนาก  และ อำเภอดงเจริญ
ฟยอร์ด
ฟยอร์ด เป็นอ่าวเล็ก ๆ บริเวณชายฝั่งทะเลซึ่งถูกน้ำกัดเซาะจนเว้าแหว่งมีลักษณะแคบและยาว เว้าลึกเข้าไปในฝั่งระหว่างแผ่นดินสูงชันหรือระหว่างหน้าผาสูงชันตามเชิงเขา ฟยอร์ดเกิดจากการกัดเซาะของธารน้ำแข็ง ฟยอร์ดสามารถพบได้หลายที่ในบริเวณชายฝั่งเช่น อะแลสกา, บริติชโคลัมเบีย, ชิลี, กรีนแลนด์, ไอซ์แลนด์, นิวซีแลนด์, นอร์เวย์, สก็อตแลนด์, ลาบราดอร์, นูนาวุต, นิวฟันด์แลนด์รวมถึงรัฐวอชิงตัน
ฟยอร์ดสามารถพบได้มากในบริเวณชายฝั่งของประเทศนอร์เวย์ ซึ่งมีความยาวประมาณ และมีฟยอร์ดกว่า 1,190 แห่ง แต่มีพื้นที่ชายฝั่งประมาณ เท่านั้นที่ไม่มีฟยอร์ด
อุทยานโอลิมปิกลอนดอน
อุทยานโอลิมปิกลอนดอน () เป็นศูนย์กีฬาและสวนสาธารณะซึ่งจัดสร้างขึ้น สำหรับกีฬาโอลิมปิกฤดูร้อน 2012 และการแข่งขันพาราลิมปิกฤดูร้อน 2012 ตั้งอยู่บริเวณทิศตะวันออกของลอนดอน ประเทศอังกฤษ ติดกับพื้นที่ขยายของย่านสแตรตเฟิร์ด (Stratford) ภายในมีหมู่บ้านนักกีฬาโอลิมปิก และสนามกีฬานานาชนิด รวมทั้งสนามกีฬาโอลิมปิกและศูนย์กีฬาทางน้ำ
หลังจากโอลิมปิกผ่านไป อุทยานแห่งนี้จะเปลี่ยนชื่อเป็น “อุทยานโอลิมปิกราชินีเอลิซาเบธ” (Queen Elizabeth Olympic Park) เพื่อเป็นอนุสรณ์ในวโรกาส พระราชพิธีพัชราภิเษกในสมเด็จพระราชินีนาถเอลิซาเบธที่ 2 แห่งสหราชอาณาจักร แม้จะไม่ได้เป็นอุทยานหลวงแห่งลอนดอนอย่างเป็นทางการก็ตาม
อุทยานแห่งนี้ มีที่ตั้งครอบคลุมบางส่วนของแขวงสแตรตเฟิร์ด, แขวงโบว์ (Bow), แขวงเลย์ตัน (Leyton), และแขวงโฮเมอร์ตัน (Homerton) ทางตะวันออกของกรุงลอนดอน โดยการไปรษณีย์หลวงแห่งสหราชอาณาจักร (The Royal Mail) กำหนดให้อุทยานและเมืองสแตรตเฟิร์ด ใช้รหัสไปรษณีย์ E20 ซึ่งก่อนหน้านี้มีการใช้กับชานเมืองวัลเฟิร์ด (Walford) ซึ่งไม่มีอยู่จริง เนื่องจากปรากฏในละครโทรทัศน์เรื่อง “อีสต์เอ็นเดอรส์” (EastEnders)
แผนแม่บทซึ่งเผยแพร่เมื่อปี พ.ศ. 2549 (ค.ศ. 2006) กำหนดให้มีอาคารกีฬาภายในอุทยานทั้งหมด 3 หลัง โดยการแข่งขันวอลเลย์บอลย้ายไปเล่นที่ "ศูนย์นิทรรศการเอิร์ลสคอร์ต" (Earls Court Exhibition Centre) ส่วนกีฬาฟันดาบย้ายไปแข่งขันที่ "ศูนย์นิทรรศการเอ็กซ์เซล" (Exhibition Centre London) ซึ่งอาคารกีฬาในร่มที่ยังคงอยู่คือ อาคารกีฬาบาสเกตบอล (Basketball Arena) และ ค็อปเปอร์บ็อกซ์ (Copper Box) ทั้งนี้เมื่อการก่อสร้างระยะหลักเริ่มขึ้น มีการเคลื่อนย้ายเสาไฟฟ้าสูง 65 เมตร จำนวน 52 ต้นออกไป แล้วเปลี่ยนไปใช้ระบบไฟฟ้าผ่านอุโมงค์ใต้ดินแทน
หลังจากสิ้นสุดการแข่งขันโอลิมปิกและพาราลิมปิก อุทยานจะรองรับการใช้งานมากมาย ดังตัวอย่างต่อไปนี้
ปีห้า
ในโรงเรียนที่อังกฤษและเวลส์ ปีห้า เป็นปีการศึกษาที่ห้า หลังจาก รีเซ็ปชั่น ช่วงอายุของเด็ก อยู่ระหว่าง 9 - 10 ปี นี่เป็นปีการศึกษาที่สองของช่วงชั้นที่ 2
ใน ไอร์แลนด์เหนือ และสกอตแลนด์ ป.5 (P5) เป็นปีที่สองของ การศึกษาภาคบังคับ และโดยปกติ นักเรียนในชั้นนี้ มีอายุ 8 - 9 ปี
โอวาลีน
โอวาลีน () เป็น โพลีไซคลิกอะโรมาติกไฮโดรคาร์บอน มีสูตรโครงสร้าง CH โครงสร้างคล้าย โคโรนีน เป็นสารสีแดงอมส้ม ละลายในตัวทำละลายเช่น เบนซีน โทลูอีน และ ไดคลอโรมีเทน สารละลายเรืองแสงสีเขียว ใต้แสงยูวี ในธรรมชาติพบในแถบน้ำอุ่นใต้ทะเลลึก และบริเวณที่มีการกลั่นน้ำมันปิโตรเลียม
นางอั้วน้อย
นางอั้วน้อย ชื่ออื่นๆคือ เอื้องข้าวตอก ว่านข้าวเหนียว เป็นกล้วยไม้ที่มีหัวใต้ดิน ลำต้นเหนือดินสูง 10 - 20 เซนติเมตร ใบหนา อวบน้ำ ดอกช่อค่อนข้างแน่นที่ปลายช่อ ดอกสีขาว กลีบปากมีสามแฉก ชอบพื่นที่ร่มในป่าดิบชื้น ออกดอดช่วงตุลาคมถึงสิงหาคม เป็นกล้วยไม้ท้องถิ่นที่พบในเทือกเขาหิมาลัย จีน อินเดีย อินโดจีน ไทย และ พม่า
"Orchis dentata" Sw. มีชื่อพ้องจำนวนมาก ได้แก่:
พลาสติกลูกฟูก
พลาสติกลูกฟูก (corrugated plastic) หรือ แผ่นโพลีโพรพีลีน (polypropylene sheet) (เรียกสั้นๆว่า พีพีบอร์ด) เป็นแผ่นพลาสติกแข็งสร้างจากโพลีโพรพีลีน (PP) มีลักษณะคล้ายกับกระดาษลูกฟูก 
ซึ่งเป็นลักษณะแผ่นพลาสติกประกบกันสองข้าง และตรงกลางเป็นสันและเป็นรูสลับกันไป พีพีบอร์ดเป็นวัสดุน้ำหนักเบาที่สามารถตัดและนำมาใช้ในงานได้หลากหลาย รวมถึง กล่องพัสดุ งานศิลปะ งานอดิเรก และป้ายชั่วคราว เป็นต้น
ในหลายๆ ประเทศมีเรียกชื่อพลาสติกลูกฟูกตามชื่อทางการค้า เช่นในอเมริกานิยมเรียกว่า คอโรพลาสต์ (Coroplast), ในยุโรปนิยมเรียกว่า คอร์เร็กซ์ (Correx), ในออสเตรเลียนิยมเรียกว่า ฟลุตบอร์ด (Fluteboard) และในญี่ปุ่นนิยมเรียกว่า ดันปุละ (Dan-pu-ra) สำหรับในประเทศไทย นิยมเรียกเป็น "ฟิวเจอร์บอร์ด" (Future board) เพราะ "ฟิวเจอร์" เป็นชื่อยี่ห้อของพีพีบอร์ด ที่นิยมยี่ห้อแรกๆ จนติดปากเรียกใช้แทนแผ่นพีพีบอร์ดทุกยี่ห้อในไทย
หลายคนเข้าใจว่า คำว่า "ฟิวเจอร์บอร์ด" เพี้ยนมาจากคำว่า "ฟีเจอร์บอร์ด" (Feature board) ซึ่งเป็นความเข้าใจที่ผิด เนื่องจากเหตุผลข้างต้น "ฟิวเจอร์" เป็นชื่อทางการค้าที่เกิดขึ้นมาพร้อมๆ กับพีพีบอร์ดในประเทศไทยในปี พ.ศ. 2535
ศูนย์สื่อมวลชนโอลิมปิกลอนดอน
ศูนย์สื่อมวลชนโอลิมปิกลอนดอน () เป็นสิ่งก่อสร้าง (Complex) ขนาดใหญ่ ตั้งอยู่ทางตะวันออกของกรุงลอนดอน ซึ่งจัดทำขึ้นเป็นพิเศษสำหรับโอลิมปิกฤดูร้อน 2012 อาคารหลังนี้เป็นศูนย์กลางของสื่อมวลชน ซึ่งเปิดทำการตลอด 24 ชั่วโมง และรองรับเจ้าหน้าที่ของผู้รับสิทธิกระจายเสียงแพร่ภาพการแข่งขัน ช่างภาพและนักข่าว จำนวนมากกว่า 20,000 คน เพื่ออำนวยความสะดวกในการถ่ายทอดวิทยุและโทรทัศน์ สู่ประชาชนทั่วโลกทั้ง 4,000 ล้านคน
อาคารที่มีความยาวถึง 275 เมตรหลังนี้ ตั้งอยู่บริเวณหัวมุมทางตะวันตกเฉียงเหนือของอุทยานโอลิมปิกลอนดอน ใช้ทุนสำหรับการก่อสร้าง 355 ล้านปอนด์ การก่อสร้างเริ่มขึ้นเมื่อเดือนเมษายน พ.ศ. 2552 โครงการแล้วเสร็จสมบูรณ์ในเดือนกรกฎาคม พ.ศ. 2554 (ค.ศ. 2011) โดยมีพิธีเปิดศูนย์อย่างเป็นทางการ เมื่อวันที่ 27 มิถุนายน พ.ศ. 2555 (ค.ศ. 2012) นับเป็นสถานที่แรกซึ่งเปิดดำเนินงาน สำหรับกีฬาโอลิมปิกคราวนี้ และให้บริการอย่างต่อเนื่องเป็นเวลา 52 วันระหว่างการแข่งขัน
หน่วยบริการกระจายเสียงแพร่ภาพโอลิมปิก
หน่วยบริการกระจายเสียงแพร่ภาพโอลิมปิก (; อักษรย่อ: OBS) เป็นหน่วยงานผู้แทนของคณะกรรมการโอลิมปิกสากล ในการเป็นแม่ข่ายจัดเตรียมการกระจายเสียงและแพร่ภาพไปทั่วโลก เพื่อป้อนแก่ผู้รับสิทธิถ่ายทอดกีฬาโอลิมปิกทางวิทยุและโทรทัศน์จากนานาชาติ ก่อตั้งขึ้นเมื่อปี พ.ศ. 2544 (ค.ศ. 2001) โดยเริ่มที่การแข่งขันในกรุงปักกิ่ง เมื่อปี พ.ศ. 2551 (ค.ศ. 2008) พร้อมทั้งเตรียมการถ่ายทอดวิทยุโทรทัศน์ สำหรับโอลิมปิกครั้งถัดไปอย่างต่อเนื่อง ซึ่งก่อนหน้านั้นไอโอซีจะมอบหมายให้ คณะกรรมการจัดการแข่งขันของเมืองเจ้าภาพ หรือบุคคลที่สามผู้รับสิทธิกระจายเสียงแพร่ภาพ ทำหน้าที่เป็นแม่ข่ายการถ่ายทอด
การปฏิบัติงานของโอบีเอสเริ่มต้นโดยร่วมมือกับ คณะกรรมการจัดการแข่งขันของปักกิ่ง ตั้งเป็น"หน่วยกระจายเสียงแพร่ภาพโอลิมปิกที่ปักกิ่ง" (Beijing Olympic Broadcasting) จากนั้นเมื่อปี พ.ศ. 2553 (ค.ศ. 2010) จึงมีการจัดตั้ง "หน่วยบริการกระจายเสียงแพร่ภาพโอลิมปิกที่แวนคูเวอร์" (Olympic Broadcasting Services Vancouver; OBSV) สำหรับการแข่งขันฤดูหนาวครั้งที่ 21 ขึ้นเป็นแผนกของตนเองเต็มตัว โดยมี แนนซี ลี อดีตโปรดิวเซอร์และผู้บริหารของซีบีซีสปอร์ตส เป็นผู้บัญชาการบริหารของโอบีเอสวี ซึ่งเป็นโอลิมปิกครั้งแรกเช่นกันที่โอบีเอสเป็นผู้เดียว ซึ่งมีหน้าที่จัดหาเครื่องมือกระจายเสียงและแพร่ภาพ เพื่อเป็นแม่ข่ายการถ่ายทอดนี้ สำหรับโอลิมปิกและพาราลิมปิกในปี พ.ศ. 2555 (ค.ศ. 2012) ก็ดำเนินการกระจายเสียงแพร่ภาพโดยโอบีเอสเช่นเดียวกัน ในนามของ"หน่วยบริการกระจายเสียงแพร่ภาพโอลิมปิกที่ลอนดอน" (Olympic Broadcasting Services London; OBSL)
วุฒิสวาท อนุมานราชธน
ท่านหญิงวุฒิสวาท อนุมานราชธน (พระนามเดิม: หม่อมเจ้าวุฒิสวาท วุฒิชัย; ประสูติ: 8 ตุลาคม พ.ศ. 2473 — สิ้นชีพิตักษัย: 23 มกราคม พ.ศ. 2557) พระธิดาในพระเจ้าบรมวงศ์เธอ พระองค์เจ้าวุฒิไชยเฉลิมลาภ กรมหลวงสิงหวิกรมเกรียงไกร กับหม่อมประพันธ์ วุฒิชัย ณ อยุธยา (สกุลเดิม: ชะตารุ่ง) มีพระพี่น้องร่วมบิดามารดาคือ หม่อมเจ้าไกรสิงห์ วุฒิชัย, วุฒิเฉลิม กิลเบอร์ต และวุฒิวิฑู วุฒิชัย
ท่านหญิงวุฒิสวาท ทรงลาออกจากฐานันดรศักดิ์เมื่อวันที่ 8 กรกฎาคม พ.ศ. 2500 เพื่อสมรสกับพลตำรวจเอกเสริม จารุรัตน์ ต่อมาสมรสใหม่กับเอ็ดมันด์ ไครฟฟ์ และญาณิน อนุมานราชธน มีบุตรสองคน จากการสมรสครั้งที่สองและสามอย่างละหนึ่งคน คือ ลุท ไครฟฟ์ วุฒิชัย และสวาสดิ์วดี อนุมานราชธน
ท่านหญิงวุฒิสวาท อนุมานราชธน สิ้นชีพิตักษัยเมื่อวันที่ 23 มกราคม พ.ศ. 2557 สิริพระชันษา 83 ปี พระศพตั้งบำเพ็ญพระกุศลที่วัดธาตุทอง พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานเพลิงศพ ท่านหญิงวุฒิสวาท อนุมานราชธน ณ เมรุหน้า วัดธาตุทอง เขตวัฒนา กรุงเทพมหานคร เมื่อวันอาทิตย์ที่ 4 พฤษภาคม พ.ศ. 2557 เวลา 17.00 น.
ศูนย์กระจายเสียงแพร่ภาพนานาชาติ
ศูนย์กระจายเสียงแพร่ภาพนานาชาติ (; อักษรย่อ: IBC) เป็นศูนย์กลางสำหรับการกระจายเสียงและการแพร่ภาพ ซึ่งรวมเรียกว่าวิทยุโทรทัศน์ ซึ่งในช่วงระหว่างการแข่งขันกีฬารายการสำคัญ มักจะเปิดทำการควบคู่ไปกับ ศูนย์สื่อมวลชนหลัก (; อักษรย่อ: MPC) ซึ่งเป็นศูนย์กลางสำหรับข่าวสารต่าง ๆ เกี่ยวกับการแข่งขันครั้งนั้น เพื่อเป็นข้อมูลสำหรับผู้สื่อข่าว ในสื่อสิ่งพิมพ์ สื่อประสม สื่อดิจิตอล และสื่อประเภทอื่น ๆ
การแข่งขันกีฬาโอลิมปิกทุกครั้ง จะมีการตั้งศูนย์กระจายเสียงแพร่ภาพนานาชาติขึ้น เป็นสถานที่จัดทำห้องส่งโทรทัศน์ของผู้รับสิทธิถ่ายทอดจากทั่วโลก โดยทั่วไปมักใช้ศูนย์การประชุมขนาดใหญ่ ดังเช่น"ศูนย์การประชุมรัฐสภาโลกที่จอร์เจีย" (Georgia World Congress Center) ซึ่งใช้สำหรับโอลิมปิกที่แอตแลนตา เมื่อปี พ.ศ. 2539 (ค.ศ. 1996) มีหน่วยบริการกระจายเสียงแพร่ภาพโอลิมปิก (Olympic Broadcasting Services; OBS) เป็นหน่วยงานที่จัดหาวีดิทัศน์และเสียงซึ่งป้อนมาจากแต่ละสนาม, ภาพถ่ายอันสวยงามโดยรอบสถานที่แข่งขัน ตลอดจนเครื่องมือสื่อสารต่าง ๆ เป็นต้น ให้แก่ผู้ถือสิทธิแต่ละรายเหล่านี้ โดยไอบีซีในโอลิมปิกแห่งแรก ตั้งขึ้นสำหรับการแข่งขันที่กรุงโตเกียวของญี่ปุ่น เมื่อปี พ.ศ. 2507 (ค.ศ. 1964) ซึ่งเริ่มมีการถ่ายทอดทางโทรทัศน์ไปทั่วโลกเป็นครั้งแรกระหว่างฟุตบอลโลกที่เยอรมนีในปี พ.ศ. 2549 (ค.ศ. 2006) ไอบีซีที่ตั้งอยู่ในนครมิวนิก ต้อนรับสื่อมวลชนจาก 190 ประเทศ ศูนย์ดังกล่าวตั้งอยู่ที่ “มิวนิกแฟร์” (Munich Fair) ซึ่งก่อสร้างขึ้นในบริเวณของท่าอากาศยานมิวนิก ปัจจุบันอาคารแห่งนี้เป็นที่รู้จักในชื่อ “ศูนย์แสดงสินค้ามิวนิก” (Munich Exhibition Centre)
ช่องโทรทัศน์และวิทยุ 120 สถานี ทำการกระจายเสียงแพร่ภาพ และรายงานการแข่งขันจากไอบีซีไปยัง 190 ประเทศซึ่งพวกเขาให้บริการ โดยผู้ชมการถ่ายทอดทางโทรทัศน์ มีจำนวนสะสมที่ประมาณ 32,000 ล้านคน ถือเป็นผู้ชมการถ่ายทอดโทรทัศน์เหตุการณ์เดียวกลุ่มใหญ่ที่สุดในโลก ไอบีซีแห่งนี้ปฏิบัติงานตลอดเวลา 24 ชั่วโมงต่อวัน และ 7 วันต่อสัปดาห์ โดยแบ่งส่วนพื้นที่ 30,000 ตารางเมตร แก่ส่วนงานของแต่ละสถานีฯ ซึ่งกั้นแยกไว้ด้วยแผ่นกระดานกับผนังไม้ รวมทั้งประตูเกือบ 700 บาน ซึ่งทั้งหมดทำจากไม้เฟอร์ 966 ตัน และใช้เนื้อที่รวม 22,500 ตารางเมตร นอกจากนี้ ยังมีห้องส่งโทรทัศน์อีก 15 ห้อง
วันรัฐธรรมนูญ (เกาหลีใต้)
วันรัฐธรรมนูญ (제헌절) ในประเทศเกาหลีใต้ตรงกับวันที่ 17 กรกฎาคมของทุกปี ซึ่งตรงกับวันที่ประกาศใช้รัฐธรรมนูญแห่งสาธารณรัฐเกาหลี ในปี พ.ศ. 2491 และยังตรงกับวันก่อตั้งราชวงศ์โชซ็อนอีกด้วย
ถึงแม้ว่าเกาหลีจะเป็นเอกราชจากญี่ปุ่นภายหลังสงครามโลกครั้งที่สองในวันที่ 15 สิงหาคม พ.ศ. 2488 คาบสมุทรเกาหลีก็ตกอยู่ภายใต้ความตึงเครียดของสงครามเย็นระหว่างรัสเซียและสหรัฐอเมริกา ในปี 2491 ก็ได้มีการเลือกตั้งสมาชิกรัฐสภาในฝั่งของเกาหลีใต้เพียงฝั่งเดียว การเลือกตั้งสมาชิกรัฐสภานั้นมีจุดมุ่งหมายเพื่อที่จะสร้างรัฐธรรมนูญและมีการตัดสินใจที่จะใช้ระบบประธานาธิบดีโดยระบบสภาเดี่ยว รัฐธรรมนูญก็ได้มีการลงมติและประกาศใช้โดยประธานาธิบดีอี ซึงมัน
"วันรัฐธรรมนูญ" ได้ประกาศให้เป็นวันหยุดประจำชาติในวันที่ 1 ตุลาคม พ.ศ. 2492 โดยอาศัยอำนาจแห่ง "กฎหมายวันหยุดประจำชาติ" การเฉลิมฉลองอย่างเป็นทางการจะมีประธานาธิบดี ประธานรัฐสภา ประธานศาลสูงสุด และสมาชิกรัฐสภาเข้าร่วมและประชาชนก็จะแขวนธงชาติไว้เพื่อร่วมในการเฉลิมฉลอง โดยในวันนี้จะมีกิจกรรมพิเศษคือ มาราธอน ที่มักจะจัดขึ้นเป็นประจำ
ตั้งแต่ปี 2551 วันรัฐธรรมนูญในประเทศเกาหลีใต้นั้นไม่ถือว่าเป็น"วันที่ไม่มีการทำงาน"ในหยุดนักขัตฤกษ์อีกต่อไป ตามการปรับโครงสร้างของกฎหมายในเรื่องชั่วโมงการทำงานของภาครัฐที่กำหนดการทำงาน 40 ชั่วโมงต่อสัปดาห์ แต่ในวันหยุดประจำชาตินี้ก็ยังคงมีการจัดงานเฉลิมฉลองกันอยู่
ข้าชื่อโคทาโร่ (ใหม่) ภาคยูโด
ข้าชื่อโคทาโร่ (ใหม่) ภาคยูโด () เป็นการ์ตูนญี่ปุ่น แนวโชเน็น เรื่องและภาพโดยทัชซึยะ ฮิรุตะ ลงตีพิมพ์ครั้งแรกกับสำนักพิมพ์โคดันฉะ ในโชเน็นแม็กกาซีน ในปีพ.ศ.2538-2544 ออกมา 27 เล่ม
ในประเทศไทย สำนักพิมพ์วิบูลย์กิจได้รับลิขสิทธิ์ให้ลงตีพิมพ์ในนิตยสารรายสัปดาห์ KC.Weekly และได้ทำการตีพิมพ์ฉบับรวมเล่ม จนจบ 27 เล่ม
ข้าชื่อโคทาโร่ (ใหม่) ภาคยูโด เป็นเรื่องเกี่ยวกับการแข่งขันกีฬายูโด ที่มีการต่อสู้ที่น่าติดตาม
โคทาโร่และมายูมิต้องเรียนซ้ำชั้นปีสุดท้าย ปีนี้ในโรงเรียนซึรุงามิเนะศิลปการต่อสู้ยูโดได้เปิดกว้างมาขึ้น โคทาโร่ได้พบกับนักเรียนหญิงปี 1 มิฟุเนะ คุมิที่คลั่งไคล้ยูโด แต่เธอต้องแพ้ให้กับโคทาโร่ เธอจึงพยายามเรียนรู้วิถีของคาราเต้เพื่อที่จะเอาชนะโคทาโร่ และได้พบกับไซโกะ ซันชิโร่นักเรียนชายปี 1 ซึ่งอยู่ชมรมยูโด ที่มักจะโดนคนในชมรมแกล้งเสมอ
อิกะ โทชิฮิโกะประธานชมรมยูโดชายอันดับ1(ที่นับถือโคทาโร่เป็นไอดอล) มีแผนจะขยายโรงฝึกของชมรม รุมิโกะ มิซึกิประธานชมรมยูโดหญิงอันดับ1 ที่เกลียดโคทาโร่และเท็นเซ็น(โคทาโร่และเท็นเซ็นไม่เคยขโมยกางเกงในเธอได้) เพื่อที่จะเอาใจอิกะ เธอจึงใช้วิธีสกปรกไม่เลือกวิธีการ หวังที่จะยึดพื้นที่ชมรมคาราเต้ของโคทาโร่ เมื่ออิกะรู้เรื่องจึงต่อว่ามิซึกิ และโคทาโร่ก็ได้ต่อสู้กับอิกะ โคทาโร่ตัดสินใจที่จะเปลี่ยนชมรมคาราเต้ของตนเป็นชมรมยูโดเอกะ ทั้งๆที่โคทาโร่เล่นยูโดไม่เป็นเลย และเขาได้เดิมพันกับอิกะหากชมรมยูโดเอกะแพ้ในการแข่งขันยูโด เขาจะยกพื้นที่ทั้งหมดของชมรมให้กับอิกะ การแข่งขันศิลปะการต่อสู้ยูโดได้เริ่มขึ้นแล้ว
การทับศัพท์ภาษาเวียดนาม
"ข้อมูลในหน้านี้อาจมีการดัดแปลงหลายครั้งตามนโยบายวิกิพีเดีย สำหรับข้อมูลต้นฉบับสามารถดูได้ที่ เว็บไซต์ราชกิจจานุเบกษา
การทับศัพท์ภาษาเวียดนามนี้เป็นหลักการที่กำหนดตามราชบัณฑิตยสถาน (ปัจจุบันคือสำนักงานราชบัณฑิตยสภา)
1. หลักเกณฑ์นี้ใช้สำหรับเขียนทับศัพท์คำภาษาเวียดนามที่เขียนด้วยอักษรเวียดนามปัจจุบัน ซึ่งเรียกว่า จื๋อโกว๊กหงือ () หรืออักษรโรมันซึ่งมีเครื่องหมายพิเศษกำกับ ภาษาเวียดนามมีหลายสำเนียง เช่น สำเนียงฮานอย สำเนียงเว้ สำเนียงนครโฮจิมินห์ ฯลฯ ในหลักเกณฑ์นี้จะทับศัพท์ตามสำเนียงฮานอย
2. การเทียบเสียงพยัญชนะและสระ ให้ถือตามตารางการเทียบเสียงพยัญชนะและสระภาษาเวียดนาม
3. คำทับศัพท์ที่มีประกาศในราชกิจจานุเบกษา เช่น คำในพจนานุกรม ฉบับราชบัณฑิตยสถาน, ชื่อประเทศ ดินแดน เขตการปกครอง และเมืองหลวง ฯลฯ ให้ใช้ตามประกาศครั้งล่าสุด
4. คำที่ไทยรับมาใช้เป็นเวลานานจนเป็นที่ยอมรับกันทั่วไปแล้ว อาจใช้ต่อไปตามเดิมได้ เช่น ไซ่ง่อน อันนัม เหงียน
5. วรรณยุกต์ภาษาเวียดนาม มี 6 ระดับ ดังนี้
6. เสียงพยัญชนะเวียดนาม เทียบได้กับเสียงพยัญชนะไทยทั้งอักษรสูงและอักษรต่ำ ขึ้นอยู่กับเสียงวรรณยุกต์ เช่น
7. การเว้นวรรค คำที่เป็นชื่อเฉพาะ เช่น ชื่อสถานที่ ชื่อทางภูมิศาสตร์ ฯลฯ ที่เขียนแยกกันในภาษาเวียดนาม เมื่อทับศัพท์ให้เขียนติดกันไป ไม่ต้องแยกคำตามการเขียนในภาษาเวียดนาม เช่น
8. การใช้เครื่องหมายยัติภังค์ คำที่เป็นชื่อเฉพาะในภาษาเวียดนามที่มีเครื่องหมายยัติภังค์ เมื่อทับศัพท์ให้เขียนเครื่องหมายยัติภังค์ตามการเขียนในภาษาเวียดนาม เช่น
9. การใช้ไม้ไต่คู้ คำทับศัพท์ให้ใช้ไม้ไต่คู้ในกรณีที่มีเสียงสั้น แต่ถ้ามีเครื่องหมายวรรณยุกต์ให้ตัดไม้ไต่คู้ออกตามอักขรวิธีไทยปัจจุบัน เช่น
ฟรานเชสโก โมเซอร์
ฟรานเชสโก โมเซอร์ () นักจักรยานชาวอิตาลี จากจังหวัดปกครองตนเองเตรนโต เป็นนักกีฬาที่มีชื่อเสียงในช่วงกลางทศวรรษ 1970 ถึง 1980 โดยชนะการแข่งขันหลายรายการในสเตจสั้นๆ รวมถึงชนะเลิศจีโรดีตาเลียในปี ค.ศ. 1984
เมื่อวันที่ 19 มกราคม ค.ศ. 1984 โมเซอร์เป็นนักจักรยานคนแรกที่ทำลายสถิติโลกการแข่งขันจับเวลา 1 ชั่วโมงที่เม็กซิโกซิตี ซึ่งเอดดี เมิกซ์ ชาวเบลเยียมสร้างสถิติไว้เมื่อ 12 ปีก่อนหน้า โดยได้ระยะทาง 50.808 กิโลเมตร แต่สถิตินี้ไม่ได้รับการรับรองจากสหพันธ์จักรยานนานาชาติ (UCI) เนื่องจากโมเซอร์ใช้รถจักรยานที่ได้รับการออกแบบด้านอากาศพลศาสตร์มาเป็นพิเศษ โมเซอร์ยอมรับในภายหลังว่าได้ใช้สารกระตุ้นเพื่อช่วยให้สามารถทำลายสถิติของเมิกซ์ได้ แต่ในขณะนั้นยังไม่มีกฎห้ามการใช้สารกระตุ้นใดๆ
โมเซอร์ ได้รับฉายาว่า "Lo sceriffo" (The sheriff หรือ นายอำเภอ) โมเซอร์เชี่ยวชาญการแข่งขันในสเตจทางเรียบแบบไทม์ไทรอัล แต่ไม่ชำนาญการไต่ขึ้นภูเขา
WD = Withdrew
ชนะ รุ่งแสง
ชนะ รุ่งแสง อดีตนักการเมืองสังกัดพรรคประชาธิปัตย์ (ส.ส.) และนักธุรกิจการธนาคารชาวไทย นายชนะเกิดเมื่อปี พ.ศ. 2473 โดยเป็นทายาทตระกูลคหบดีชาวนาตำบลบางนา ซึ่งปัจจุบันคือ เขตบางนา กรุงเทพมหานคร ซึ่งตั้งบ้านเรือนอยู่บริเวณ ถนนสุขุมวิท (สี่แยกบางนา), ถนนสุขุมวิท 103, ถนนสุขุมวิท 105, ถนนสรรพาวุธ, สองฝั่งคลองบางนา และบริเวณตำบลบางน้ำผึ้ง อำเภอพระประแดง จังหวัดสมุทรปราการ โดยเข้าสู่แวดวงธุรกิจด้วยการเป็นผู้บริหารธนาคารกสิกรไทย โดยมีตำแหน่งสูงสุดเป็นรองกรรมการผู้จัดการใหญ่
จากนั้นในปี พ.ศ. 2511 ได้เข้าสู่แวดวงการเมือง ด้วยการลงรับสมัครเลือกตั้งสมาชิกสภาเทศบาลนครกรุงเทพมหานคร ในสังกัดของพรรคประชาธิปัตย์ และได้รับเลือกตั้ง รวมทั้งได้ดำรงตำแหน่งเทศมนตรีเทศบาลนครกรุงเทพมหานคร อีกด้วย และได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
จากนั้นในการเลือกตั้งทั่วไปเมื่อวันที่ 12 มกราคม พ.ศ. 2519 นายชนะได้ลงรับสมัครเป็นสมาชิกสภาผู้แทนราษฎร (ส.ส.) ในเขต 8 กรุงเทพมหานคร ก็ได้รับเลือกตั้งไป แต่ก็ต้องพ้นจากตำแหน่งในวันที่ 6 ตุลาคม ปีเดียวกัน เมื่อเกิดเหตุการณ์นองเลือดขึ้นที่มหาวิทยาลัยธรรมศาสตร์ และสนามหลวง และก็มีการรัฐประหารขึ้นในวันเดียวกัน
ต่อมา ได้ลงรับสมัครเลือกตั้งเป็นผู้ว่าราชการกรุงเทพมหานคร ในการเลือกตั้งเมื่อวันที่ 14 พฤศจิกายน พ.ศ. 2528 ในสังกัดพรรคประชาธิปัตย์ โดยได้หมายเลข 4 มีนโยบาย คือ "6 เป้าหมาย 4 แนวทางและ 10 มาตรการ" และใช้คำขวัญในการหาเสียง คือ "เลือกชนะ เพื่อชัยชนะของประชาชน" แต่ก็ไม่ได้รับเลือกตั้ง โดยแพ้ให้แก่ พลตรี จำลอง ศรีเมือง ผู้สมัครอิสระ หมายเลข 8 ไป โดยนายชนะได้ 241,002 คะแนน ขณะที่ พล.ต.จำลอง ได้ 408,233 คะแนน
ปัจจุบัน นายชนะได้วางมือจากการเมืองแล้ว แต่ยังมีตำแหน่งเป็นคณะกรรมการน้ำแห่งชาติ และคณะทำงานของสภาที่ปรึกษาเศรษฐกิจและสังคมแห่งชาติ (สศ.) และมีตำแหน่งทางวิชาการเป็นนายกสภาวิทยาลัยเซาธ์อีสท์บางกอก โดยมีหลานชาย คือ นายชนินทร์ รุ่งแสง เป็น ส.ส. กรุงเทพมหานคร พรรคประชาธิปัตย์ ในเขตบางกอกน้อย
สี่มนุษย์ ส.สริญญา
สี่มนุษย์ ส.สริญญา หรือชื่อจริง วีระยุทธ สุทธาภิรมย์ (30 มิถุนายน พ.ศ. 2535 — ) เป็นนักมวยไทยชาวไทย ประเภทไฟท์เตอร์ที่มีเข่าหนัก และถนัดขวา เขาได้รับการฝึกจากเทรนเนอร์ ขจรศักดิ์ ลูกโพธิ์เรียง จนสามารถสร้างผลงานเป็นที่รู้จักในระดับประเทศ
ในเดือนมิถุนายน พ.ศ. 2555 เขาได้รับการจัดอันดับนักมวยไทยรุ่นซูเปอร์ไลท์เวทของ 3 เวทีมวย ได้แก่ อันดับ 1 ของสนามมวยเวทีลุมพินี, อันดับ 3 ของเวทีมวยสยามอ้อมน้อย และอันดับ 4 ของเวทีมวยราชดำเนิน โดยทางสนามมวยเวทีลุมพินีและราชดำเนินได้จัดให้เขาอยู่ในอันดับขึ้นนำนักมวยไทยอย่างสิงห์มณี แก้วสัมฤทธิ์
สี่มนุษย์ ส.สริญญา มีชื่อจริงคือ วีระยุทธ สุทธาภิรมย์ เขามีภูมิลำเนาเดิมอยู่ที่อำเภอปะเหลียน จังหวัดตรัง โดยมีพี่น้อง 2 คน ซึ่งเป็นบุตรของนายวิทำรัช และนางปราณี สุทธาภิรมย์ เขามีครูมวยคนแรกชื่อ สูศักดิ์ ทวี นิรันรัตน์ และเริ่มแข่งขันเมื่ออายุ 7 ปี โดยใช้ชื่อ กลั้งชัย ศิษย์จ่าบูรณ์ ในการแข่งครั้งแรก
วันที่ 4 กุมภาพันธ์ พ.ศ. 2555 สี่มนุษย์พบกับคู่ชก กูปรี เกียรติยงยุทธ ในการแข่งขันศึกจ้าวมวยไทย ที่เวทีมวยอ้อมน้อยในพิกัด 142 ปอนด์ ซึ่งสี่มนุษย์เป็นฝ่ายแพ้น็อกในยกสุดท้าย ต่อมาในวันที่ 28 เมษายน ของรายการเดียวกันนี้ สี่มนุษย์พบกับคู่ชก แหลมทอง ต.พรชัย ซึ่งสี่มนุษย์เป็นฝ่ายชนะคะแนน รวมถึง ในวันที่ 23 มิถุนายน ของรายการเดียวกัน สี่มนุษย์ได้พบกับคู่ชก วัชระเล็ก อ.ขวัญเมือง ซึ่งสี่มนุษย์เป็นฝ่ายชนะคะแนนขาด จากการแข่งขันในครั้งดังกล่าว ส่งผลให้สี่มนุษย์สามารถเข้าสู่รอบชิงชนะเลิศมวยรอบฟุกเทียนกรุ๊ป ครั้งที่ 6 กับ ฟ้ามงคล เพชรสุภาพรรณ ซึ่งสี่มนุษย์เป็นฝ่ายแพ้คะแนน และครองตำแหน่งรองแชมป์ของรายการดังกล่าว
วันที่ 27 ตุลาคม พ.ศ. 2555 สี่มนุษย์พบกับ แสนเก่ง จ.นพรัตน์ ในคู่เอกของรายการศึกจ้าวมวยไทย ที่เวทีมวยอ้อมน้อย โดยสี่มนุษย์เป็นฝ่ายชนะคะแนน 49-48 ปีถัดมา ในวันที่ 26 พฤษภาคม พ.ศ. 2556 สี่มนุษย์ได้พบกับอภิสิทธิ์ เค.ที.ยิม ในคู่เอกรายการศึกมวยไทย 7 สี จากการแข่งขันครั้งดังกล่าว สี่มนุษย์เป็นฝ่ายแพ้คะแนน
และในวันที่ 17 พฤศจิกายน พ.ศ. 2560 สี่มนุษย์เข้าแข่งขันในคู่เอก ศึกมวยเอ็กซ์ตรีม ที่สังเวียนจีเอ็มเอ็ม สเตเดียม โดยพบกับฮาลิล อิปราฮิม จากประเทศเนเธอร์แลนด์ จากการแข่งขันครั้งนี้ สี่มนุษย์เป็นฝ่ายชนะคะแนน
จุฬา ศรีคำมา
จุฬา ศรีคำมา เป็นผู้ชนะการประกวด Miss Gossip Girls 2009 เกิดและเติบโตที่ จังหวัดเชียงใหม่
ปราณประมูล
ปราณประมูล คือนามปากกาของ "ทิพย์ธิดา ศรัทธาทิพย์" เป็นนักเขียนบทโทรทัศน์ชั้นนำชาวไทยที่มีชื่อเสียงจากการเขียนบทโทรทัศน์ที่ได้รับความนิยมหลายเรื่อง
มีผลงานสร้างชื่อมากมาย เช่น น้ำผึ้งขม, สวรรค์เบี่ยง, เชลยศักดิ์, น้ำใสใจจริง, วันนี้ที่รอคอย, เคหาสน์สีแดง, บ่วงหงส์, ปริศนา, มาลัยสามชาย, ลิขิตฟ้าชะตาดิน, เจ้าบ้านเจ้าเรือน และ ดั่งดวงหฤทัย เป็นต้น
ปราณประมูลคลุกคลีอยู่ในวงการบันเทิงไทยนานกว่า 30ปี เริ่มแรกนามปากกา ปราณประมูล ถือกำเนิดจาก นิลวรรณ ปิ่นทอง นิตยสารสตรีสาร ของ สุรางค์ เปรมปรีดิ์ จากนั้นได้รับโอกาสเขียนบทให้ทางช่อง 7 อยู่นานสิบกว่าปี เมื่อปี พ.ศ. 2556 ปราณประมูล เคยกล่าวถึง สุรางค์ เปรมปรีดิ์ ว่าเป็นผู้ใหญ่ที่เคารพรักนับถือเสมอมาจนถึงปัจจุบัน และเคยร่วมแสดงละครอยู่บ้าง เช่นเรื่อง พระอภัยมณี ที่เป็นทั้งคนเขียนบทเองด้วย ช่วงหลังหันมาเขียนบทให้กับบริษัทชลลัมพีและเฉพาะคนสนิท ปัจจุบันทำหน้าที่เป็นที่ปรึกษาเรื่องบทให้กับบริษัทชลลัมพี โดยดูแลทีมเขียนบทพร้อมกับสร้างนักเขียนบทหน้าใหม่ประดับวงการละคร และ เป็นวิทยากรพิเศษตามงานๆ  ปราณประมูล อ้างว่าตนมีรูปแบบการเขียนที่เคารพบทประพันธ์ ยึดถือการเคารพบทประพันธ์เป็นอย่างสูงมาโดยตลอด และรูปแบบการเขียนบทละครของตนมักจะเป็นบทละครโทรทัศน์น้ำดีคือสารที่ออกสู่สังคม ไม่มีเนื้อหาความรุนแรงตบตีหรือชิงรักหักสวาท “ดิฉันเชื่อว่าตัวเองเป็นคนที่มีทัศนคติที่ดี ดังนั้น สิ่งที่พยายามส่งสารออกสู่สังคม ก็คือทัศนคติที่ดี แล้วก็การมีความหวัง มองโลกบวก เห็นแก่ส่วนรวม เห็นแก่อนาคต เห็นแก่เยาวชน”
สภาผู้แทนราษฎรไทย ชุดที่ 13
สมาชิกสภาผู้แทนราษฎรไทย ชุดที่ 13 (22 เมษายน พ.ศ. 2522 - 19 มีนาคม พ.ศ. 2526) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 301 คน โดยมาจากการเลือกตั้งแบบทางตรงและแบบผสม จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ถือเกณฑ์ราษฎร 150,000 คน ต่อผู้แทนราษฎรหนึ่งคน
สภาชุดนี้สิ้นสุดสมาชิกภาพลง เนื่องจากการยุบสภาผู้แทนราษฎร เมื่อวันที่ 19 มีนาคม พ.ศ. 2526 โดยมีสาเหตุมาจากสภาผู้แทนราษฎร มีความคิดเห็นที่แตกต่างกันเกี่ยวกับวิธีการเลือกตั้งสมาชิกสภาผู้แทนราษฎรตามบทเฉพาะกาลของรัฐธรรมนูญ
มีรายนามดังนี้
ประธานสภาผู้แทนราษฎร นายบุญเท่ง ทองสวัสดิ์
รองประธานสภาผู้แทนราษฎร คนที่หนึ่ง นายมงคล สุคนธขจร (ลาออก พ.ศ. 2523) นายสอาด ปิยวรรณ ได้รับแต่งตั้งแทน
รองประธานสภาผู้แทนราษฎร คนที่สอง นายเทียม ไชยนันทน์
https://politic.myfirstinfo.com/viewnews.asp?newsID=29520